hotchpotch/miracl-hf-unified huggingface dataset:
คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี
คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี (บางมด) เริ่มเปิดการเรียนการสอนตั้งแต่ พ.ศ. 2538 โดยหลักสูตรแรกที่เปิดสอนคือหลักสูตรเทคโนโลยีสารสนเทศ เพื่อตอบสนองต่อความต้องการบุคลากรทางด้านเทคโนโลยีสารสนเทศในเวลานั้น และในขณะนั้นถือเป็นคณะเดียวในประเทศไทย ที่เปิดสอนสาขาเทคโนโลยีสารสนเทศทั้งในระดับปริญญาตรี ปริญญาโท และปริญญาเอก โดยการสอนมุ่งเน้นไปที่การปฏิบัติเพื่อนำไปใช้จริงในสภาวะแวดล้อมแบบธุรกิจ และมีระบบส่งเสริมการเรียนรู้เพื่อรองรับนักศึกษาที่ต้องการศึกษานอกชั้นเรียน (Classroom on demand) อนึ่งสามารถเรียกคณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรีได้สั้นๆ ว่า SITตามชื่อย่อภาษาอังกฤษของคณะ
คณะเทคโนโลยีสารสนเทศ เริ่มดำเนินงานตั้งแต่ปี พ.ศ. 2534 และเป็นส่วนราชการตามพระราชกฤษฎีกาแบ่งส่วนราชการสถาบันเทคโนโลยีพระจอมเกล้าธนบุรี ตามราชกิจจานุเบกษา ฉบับที่ 114 วันที่ 21 พฤษภาคม พ.ศ. 2540 โดยมี ดร.กฤษณพงศ์ กีรติกร เป็น ประธานโครงการจัดตั้งคณะฯ โดยมีวัตถุประสงค์ในการจัดตั้งคณะเพื่อเปิดการเรียนการสอนให้กับนักศึกษาตั้งแต่ระดับปริญญาตรีขึ้นไป ให้มีความรู้ความสามารถในด้านเทคโนโลยีสารสนเทศ และทำการวิจัยประยุกต์ทางเทคโนโลยีสารสนเทศ ทั้งยังให้บริการวิชาการคอมพิวเตอร์และการประมวลสารสนเทศให้แก่หน่วยงานทั้งภายในและภายนอกมหาวิทยาลัย โดยเริ่มแรกนั้น ใช้พื้นที่บริเวณอาคารเรียนรวม 2 ชั้น 3 ในมหาวิทยาลัยเทคโนโลยีพระจอมเกล้าธนบุรี
คณะฯ ได้เปิดการเรียนการสอนในหลักสูตรวิทยาศาสตร์บัณฑิต สาขาวิชาเทคโนโลยีสารสนเทศ (2 ปีต่อเนื่อง) ในวันที่ 1 สิงหาคม พ.ศ. 2538 และต่อมาในวันที่ 1 พฤศจิกายน พ.ศ. 2538 ก็ได้เปิดสอนในหลักสูตรวิทยาศาสตรมหาบัณฑิต สาขาวิชาเทคโนโลยีสารสนเทศ และการจัดตั้งห้องสมุดขึ้นเพื่อเป็นแหล่งค้นคว้าและพัฒนาความรู้ให้แก่นักศึกษา คณาจารย์และ พนักงาน ต่อมาในเดือนมิถุนายน พ.ศ. 2539 ทางคณะฯ ได้ขยายวิทยาเขตไปยังจังหวัดราชบุรี ซึ่งเปิดสอนในหลักสูตรวิทยาศาสตร์บัณฑิต สาขาวิชาเทคโนโลยีสารสนเทศ โดยมีรูปแบบการจัดทำการเรียนการสอนผ่านทางระบบ VDO Conference จากวิทยาเขตธนบุรีเพื่อให้ได้มาตรฐานการสอนที่เท่าเทียมกัน และในเดือนเดียวกันนั้น ได้มีการจัดตั้งศูนย์ประสานงานภาษาอังกฤษ (English Language Coordination Section หรือ ELCS) ขึ้น เพื่อสนับสนุนการพัฒนาทักษะภาษาอังกฤษให้กับนักศึกษาและบุคลากรของคณะฯ
ในวันที่ 17 มิถุนายน พ.ศ. 2542 ได้มีการปรับหลักสูตรวิทยาศาสตร์มหาบัณฑิต สาขาวิชาเทคโนโลยีสารสนเทศ ด้วยร่วมมือกับองค์กรเอกชนที่มีความเชี่ยวชาญทางด้านเทคโนโลยีสารสนเทศ ได้แก่ไอบีเอ็ม (IBM), ออราเคิล (Oracle) และทรีคอม (3Com) โดยเน้นรูปแบบการสอนสัมมนาเชิงปฏิบัติการ (Workshop) โดยผู้ที่สำเร็จการศึกษาในหลักสูตรนี้จะได้ประกาศนียบัตรที่รับรองร่วมกันโดยคณะฯ และองค์กรที่ร่วมมือ หลักสูตรที่คณะฯ เปิดสอนเป็นหลักสูตรต่อมาคือหลักสูตรวิทยาศาสตร์บัณฑิต สาขาวิทยาการคอมพิวเตอร์ (หลักสูตรภาษาอังกฤษ) ในวันที่ 1 มิถุนายน พ.ศ. 2543 และหลักสูตรปรัชญาดุษฎีบัณฑิต สาขาวิชาเทคโนโลยีสารสนเทศ (ภาษาอังกฤษ) ในวันที่ 24 เมษายน พ.ศ. 2543 และหลักสูตรปรัชญาดุษฎีบัณฑิต สาขาวิชาวิทยาการคอมพิวเตอร์ (ภาษาอังกฤษ) ในวันที่ 18 เมษายน พ.ศ. 2548 ตามลำดับ
ปัจจุบันคณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี(บางมด)ถือว่าเป็นคณะไอที ที่มีหลักสูตรและสาขาวิชามากที่สุดในประเทศไทย รวมทั้งหมด 9 หลักสูตร ทั้งในระดับ ป.ตรี ป.โท และป.เอก อีกทั้งยังเป็นคณะไอทีคณะแรกของประเทศไทยที่เปิดสอนในทุกระดับ ตั้งแต่ ป.ตรี ป.โท และป.เอก ด้วยเช่นกัน
ทั้งนี้ หลักสูตรวิทยาศาสตรบัณฑิต (วท.บ.) หลักสูตร 2 ปี (ปวส.ต่อเนื่อง) ใน 1 สาขาวิชา ดังนี้
อาแช
อาแช (; พินอิน: "Ā qīng") ยอดฝีมือจากนวนิยายกำลังภายในของกิมย้ง เรื่อง กระบี่นางพญา เรื่องสั้นสุดท้ายก่อนที่จะยุติบทบาททางวงการนักเขียนหันไปเอาดีกับสำนักพิมพ์ของตนเอง
ในเรื่องกระบี่นางพญานั้นตรงกับสมัยทางประวัติศาสตร์ของจีนคืออยู่ในช่วงยุคเลียดก๊ก ถือเป็นเรื่องย้อนยุคที่สุดของกิมย้งก็ว่าได้ อาแชนั้นเป็นสาวชาวบ้านธรรมดาที่มีอาชีพเลี้ยงแพะ ทุกวันได้แต่ฝึกกระบี่กับลิง เนื่องจากไม่มีทุนทรัพย์ที่จะหาซื้อกระบี่จริงมาใช้ เมื่ออาแชต่อสู้กับลิงไปเรื่อยๆ ก็สามารถตีลิงจนบาดเจ็บและหนีหายไป
ตอนที่แสดงความเป็นสุดยอดฝีมือของอาแชได้เป็นอย่างดี คือ ตอนที่อาแชบุกฝ่ากองทัพแคว้นเวียดเข้าไปหมายสังหารไซซี เนื่องจากถูกไซซีแย่งชายอันเป็นที่รักไป แต่เมื่ออาแชบุกฝ่าไปถึงตัวไซซีได้ อาแชกลับถูกอานุภาพความงามของนางหยุดยั้งสภาวกระบี่ลง ทำให้ไม่สามารถสังหารไซซีได้ตามใจปรารถนาแต่แรก และด้วยความแรงของกระบี่นั้นของอาแชได้ฝากรอยแผลไว้ที่หัวใจของไซซี ทำให้ไซซีต้องกุมหัวใจตลอดเวลา เกิดเป็นภาพ "ไซซีกุมหัวใจ" อันงดงามที่สุดบนพื้นพิภพ
จุดที่แสดงความเป็นสุดยอดฝีมือของอาแชได้ดีที่สุดคือการที่อาแชบุกฝ่าเข้าไปในกองทัพแคว้นเวียดด้วยไม้ไผ่เพียงกิ่งเดียว และที่สำคัญนางได้กลับออกมาด้วยอาการไร้ซึ่งรอยขีดข่วน ยากที่จะหายอดฝีมือในเรื่องใดของกิมย้งเทียบเคียง ด้วยเหตุการณ์นี้ทำให้อาแชได้ฉายา "หนึ่งเดียวสยบกองทัพ" และชื่อเพลงกระบี่ของนางก็มีชื่อว่า เพลงกระบี่แคว้นเวียด
เก้าเอี้ยงจินเก็ง
เก้าเอี้ยงจินเก็ง ( "จิ่วหยางเจินจิง") เป็นวิชาฝีมือในนิยายกำลังภายในของกิมย้งเรื่อง มังกรหยก ภาค 2 และ ดาบมังกรหยก โดยปรากฏในเรื่อง มังกรหยกภาค 2 ในตอนท้ายเรื่อง นอกจากนี้ยังพบเห็นได้มากมายในนิยายกำลังภายในเก่าๆ หลายเรื่อง จนยากจะแยกแยะว่าใครเป็นต้นกำเนิดให้วิชานี้ โดยมีคำเล่าลือว่าวิชานี้เป็นของท่านฮุ่ยเคอที่ได้รับสืบทอดมาจากปรมาจารย์ตั๊กม้อ ซึ่งจะจริงเท็จขนาดไหนยังมิอาจพิสูจน์ได้
จากนิยายดาบมังกรหยก วิชาในคัมภีร์เก้าเอี้ยงปรากฏครั้งแรกในตอนที่เอี้ยก้วย เซียวเล้งนึ้ง และก๊วยเซียงไปเที่ยวเล่นบนเขาฮั้วซัว บังเอิญพบเจอกับเซียวเซียงจือ กับ อีเคอซี ที่แอบเข้าไปลักลอบเอาคัมภีร์ลังกาวสูตรจากหอคัมภีร์วัดเสาหลินมา หลวงจีนกั๊กเอี้ยงและเตียกุนป้อ (เตียซำฮงตอนเด็ก) จึงติดตามมาขอทวงคืนคัมภีร์จนทำให้เกิดต่อสู้กัน ตอนนี้เองที่พิสูจน์ได้ว่าเก้าเอี้ยงเป็นสุดยอดวิชาสายลมปราณ จากปากคำของเอี้ยก้วยที่บอกว่า "น่ากลัวกั๊กเอี้ยงไต้ซือจะมีพลังวัตรเหนือกว่าตนขั้นหนึ่ง"
เก้าเอี้ยงปรากฏอีกครั้งในเรื่องดาบมังกรหยกในตอนที่เตียบ่อกี้ได้ผ่าตัดช่วยเหลือชะนีแก่ตัวหนึ่ง แล้วพบเจอคัมภีร์ฉบับนี้ในท้องของมัน ซึ่งเตียบ่อกี้ไม่ทราบว่าแท้จริงแล้ว ชะนีตัวนี้เป็นชะนีของอีเคอซีที่แอบเอาคัมภีร์ลังกาวสูตรยัดใส่ไว้ในท้องของมันนั่นเอง
จากเรื่องสำนักพยัคฆ์มังกร เรียกว่าพลังเก้าสุริยัน(九陽神功)
จักรพรรดิเซี่ยจิงจง
จักรพรรดิเซี่ยจิงจง (ค.ศ. 1003–1048) ปฐมจักรพรรดิแห่งราชวงศ์เซี่ยตะวันตก ครองราชย์ระหว่าง ค.ศ. 1038 ถึง ค.ศ. 1048
จักรพรรดิเซี่ยจิงจงประสูติเมื่อ ค.ศ. 1003 (พ.ศ. 1546) ทรงพระนามเดิมว่า หลี่ หยวนเฮา เป็นบุตรชายของหัวหน้าเผ่าตันกุต หลี่ เต๋อหมิง ในช่วงทรงพระเยาว์นั้นทรงรักการศึกษา โดยทรงศึกษาทั้งภาษาทิเบตและภาษาจีน นอกจากนี้ยังทรงศึกษาทั้งเรื่องกฎหมาย, ตำราพิชัยสงคราม และศิลปะ
หลังจากพระบิดาสิ้นพระชนม์ในปี ค.ศ. 1032 (พ.ศ. 1575) พระองค์จึงขึ้นเป็นหัวหน้าเผ่าตันกุต เมื่อพระชนม์ได้ 29 พรรษา และทรงสถาปนาตนเองขึ้นเป็นจักรพรรดิองค์แรกแห่งราชวงศ์เซี่ยตะวันตก เมื่อปี ค.ศ. 1038 (พ.ศ. 1581) ขณะพระชนม์ได้ 35 พรรษา พระองค์ปกครองโดยกะเกณฑ์กำลังคนไปทำสงครามทุกปี จนสุดท้าย ถูกประชาชนกล่าวว่าท่านนามว่า ทรราช ต่อมาน้องสาวท่านได้โค่นอำนาจท่านลงเพราะทนความทุกข์ยากของราษฎรซีเซี่ยไม่ไหวและน้องสาวของท่านได้กลับคืนสู่บัลลังก์อีกครั้งหนึ่ง ประชาชนได้โค่นบัลลังก์ท่านจนท่านต้อ?งหนีออกจากวัง ท่านเสด็จสวรรคตเมื่อปี ค.ศ.1048 (พ.ศ. 1591)เพราะท่านหนีออกจากวังแล้วหนาวตายเพราะหิมะตก สิริพระชนมายุ 45 พรรษา นับเวลาเสด็จครองราชย์ได้ 10 ปี
พระสนมยอง จากตระกูลลี
สนมยอง ตระกูลลี (Royal Noble Consort Yeong of the Lee clan, 영빈 이씨, ค.ศ. 1696 - 23 สิงหาคม ค.ศ. 1764) พระนางทรงเป็นหนึ่งในพระสนมของพระเจ้ายองโจ มีพระราชโอรสและพระราชธิดากับพระเจ้ายองโจ 4 พระองค์คือ องค์ชายรัชทายาทจังฮอน, องค์หญิงฮวาวาน, องค์หญิงฮวาเปียง และองค์หญิงฮวาฮยอบ
พระสนมยองสิ้นพระชนม์เมื่อวันที่ 23 สิงหาคม ค.ศ. 1764 ขณะพระชนม์ได้ 68 พรรษา
แทซังวัง
แทซังวัง () พระอิสริยยศของเกาหลีที่ใช้เรียกกษัตริย์ที่สละราชบัลลังก์หรือถูกปลดออกจากราชบัลลังก์แล้วเช่นเดียวกับ ไท่ช่างหฺวัง ของจีนและ ไดโจเท็นโน ของญี่ปุ่นโดยกษัตริย์พระองค์แรกที่ได้รับพระอิสริยยศนี้คือ พระเจ้าอู กษัตริย์องค์ที่ 31 แห่ง ราชวงศ์โครยอ เมื่อ พ.ศ. 1931
พระเจ้าโจวฮวน
พระเจ้าโจวฮวน (จีน: 周桓王; pinyin: Zhōu Húan Wáng,? - 697 BC) กษัตริย์องค์ที่ 14 แห่งราชวงศ์โจว และองค์
ที่ 2 แห่งราชวงศ์โจวตะวันออก
ขึ้นครองราชย์สืบต่อจาก พระเจ้าโจวผิง พระอัยกา เมื่อ 719 ปีก่อนคริสตกาล ครองราชย์ได้ 23 ปี สวรรคตเมื่อ 697 ปีก่อนคริสตกาล
Nepenthes pectinata
Nepenthes pectinata (จากภาษาละติน: "pectinata" = รูปรวงผึ้ง) เป็นหม้อข้าวหม้อแกงลิงถิ่นเดียวของอินโดนีเซียบนเกาะสุมาตรา มีการสับสนว่าชนิดนี้เป็น "N. gymnamphora" และ "N. xiphioides"
การแจกแจงลักษณะของ "N. pectinata" แต่เดิมโดย B. H. Danser นั้น มีพื้นฐานมาจากตัวอย่างที่รวมเอาหม้อบนของ "N. singalana" เข้าไปด้วย
หม้อข้าวหม้อแกงลิงที่ Danser พิจารณาว่าเป็นลูกผสม "N. pectinata" × "N. singalana" แท้จริงก็คือ "N. singalana"
Nepenthes philippinensis
Nepenthes philippinensis (จากภาษาละติน: "Philippin" = ประเทศฟิลิปปินส์, "-ensis" = จาก) เป็นหม้อข้าวหม้อแกงลิงถิ่นเดียวของเกาะปะลาวัน ในประเทศฟิลิปปินส์
"Nepenthes wilkiei" ถูกพรรณนาลักษณะโดย Matthew Jebb และ Martin Cheek ในปี ค.ศ. 1998 อนุกรมวิธานนี้ต่อมาพบว่าชนิดเดียวกันกับ "N. philippinensis" Jebb และ Cheek เสนอว่า "N. philippinensis" เป็นญาติใกล้ชิดกับหม้อข้าวหม้อแกงลิงของบอร์เนียว: "N. hirsuta", "N. hispida", และ "N. macrovulgaris" มากกว่าเป็น "N. alata"
ดาวยักษ์ใหญ่
ดาวยักษ์ใหญ่ () เป็นหนึ่งในบรรดาดาวฤกษ์มวลมากที่สุด ถ้าพิจารณาจากไดอะแกรมของเฮิร์ตสปรัง-รัสเซลล์ ดาวยักษ์ใหญ่จะอยู่บริเวณด้านบนของแผนภูมิ จากการจัดประเภทสเปกตรัมของ Yerkes ดาวยักษ์ใหญ่จัดอยู่ในประเภท Ia สำหรับดาวยักษ์ใหญ่ที่สว่างมาก หรือ Ib สำหรับดาวยักษ์ใหญ่ที่สว่างน้อย มีค่าความส่องสว่างปรากฏอยู่ระหว่าง -5 ถึง -12 โดยมากดาวยักษ์ใหญ่ที่สว่างที่สุดจะถูกจัดประเภทเป็น hypergiant ระดับ 0
รังสรรค์ ธนะพรพันธุ์
ศาสตราจารย์ รังสรรค์ ธนะพรพันธุ์ (14 กันยายน พ.ศ. 2489) เมธีวิจัยอาวุโส สำนักงานกองทุนสนับสนุนการวิจัย (สกว.) และนักวิจัยดีเด่นแห่งชาติ สาขาเศรษฐศาสตร์ สำนักงานคณะกรรมการวิจัยแห่งชาติ ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
ศาสตราจารย์ รังสรรค์ ธนะพรพันธุ์ เกิดวันที่ 14 กันยายน พ.ศ. 2489 สำเร็จการศึกษาระดับมัธยมศึกษาจากโรงเรียนวัดบวรนิเวศ โดยได้รับทุนพระศาสนโสภณ จากวัดบวรนิเวศ จากนั้นเข้าศึกษาต่อที่ คณะเศรษฐศาสตร์ มหาวิทยาลัยธรรมศาสตร์ โดยได้รับทุนภูมิพล และสำเร็จการศึกษาในระดับปริญญาตรี ด้วยคะแนนระดับ "เกียรตินิยมดีมาก" จากนั้นไปศึกษาต่อที่ระดับปริญญาตรีและปริญญาโท ณ มหาวิทยาลัยเคมบริดจ์ สาขาการเงินสาธารณะ หลังจากสำเร็จการศึกษา ศ.รังสรรค์ ธนะพรพันธุ์ กลับมาเป็นอาจารย์ประจำที่คณะเศรษฐศาสตร์ มหาวิทยาลัยธรรมศาสตร์ ตั้งแต่ พ.ศ. 2511 จนถึงปัจจุบัน และได้รับพระบรมราชโองการโปรดเกล้าฯ แต่งตั้งให้ดำรงตำแหน่งศาสตราจารย์ ในปี พ.ศ. 2544 มีความเชี่ยวชาญทางด้านเศรษฐศาสตร์การคลัง และเศรษฐศาสตร์การพัฒนา
นอกจากนี้ผลงานทางวิชาการทางด้านการวิจัยของ ศ.รังสรรค์ ธนะพรพันธ์ ยังมีความโดดเด่นจนสำนักงานกองทุนสนับสนุนการวิจัย (สกว. ) เลือกให้เป็นเมธีวิจัยอาวุโส พ.ศ. 2539 และสำนักงานคณะกรรมการวิจัยแห่งชาติ เลือกให้ได้รับรางวัลนักวิจัยดีเด่นแห่งชาติ สาขาเศรษฐศาสตร์ ในปี พ.ศ. 2540 นอกจากงานด้านการสอนหนังสือและงานด้านการวิจัยแล้ว ศ.รังสรรค์ ธนะพรพันธ์ ยังมีความสามารถในการบริหาร โดยได้รับแต่งตั้งให้เป็นผู้บริหารหน่วยงานต่างๆในมหาวิทยาลัยธรรมศาสตร์หลายตำแหน่ง (โปรดดูรายละเอียดในหัวข้อ "ตำแหน่งงานบริหาร") นอกจากนี้ ศ.รังสรรค์ ธนะพรพันธุ์ ยังมีผลงานทางวิชาการออกสู่สังคมอย่างต่อเนื่อง ทั้งการเขียนหนังสือ การบรรยาย การแสดงปาฐกถา ฯลฯ
ปริญญาโท 2519 - M.A.(Cantab.), Public Finance, , Churchill College, Cambridge University, ENGLAND
ปริญญาตรี 2515 - B.A. (Cantab.), Churchill College, Cambridge University
ปริญญาตรี 2511 - ศ.บ. (เกียรตินิยมดีมาก) คณะเศรษฐศาสตร์ , มหาวิทยาลัยธรรมศาสตร์
มัธยมศึกษา 2506 - โรงเรียนวัดบวรนิเวศ
พ.ศ. 2506 - ทุนพระศาสนโสภณ วัดบวรนิเวศ
พ.ศ. 2507 - 2510 - ทุนภูมิพล มหาวิทยาลัยธรรมศาสตร์
พ.ศ. 2512 - 2514 ทุนมหาวิทยาลัยธรรมศาสตร์
โรงเรียนอรพินพิทยา
โรงเรียนอรพินพิทยา เริ่มก่อตั้งปี พ.ศ. 2532 โดยอาจารย์ อรพิน ศรีบุญเรือง เป็นเจ้าของ และผู้รับใบอนุญาต โดยมีจุดมุ่งหมายเพื่อพัฒนาคุณภาพการศึกษาเอกชนให้เป็นที่เชื่อถือและยอมรับของบุคคลทั่วไป และเพื่อพัฒนาเด็กให้เป็นคนดี คนเก่งของสังคม ตั้งอยู่เลขที่ 129 หมู่ที่ 10 ตำบลต้นธง อำเภอเมือง จังหวัดลำพูน ได้เปิดทำการเรียนการสอนตั้งแต่ปี พ.ศ. 2532 บริเวณโรงเรียนมีเนื้อที่ทั้งหมด 16 ไร่ มีอาคารสถานที่ต่างๆที่พร้อมสำหรับการเรียนการสอน มีสิ่งแวดล้อมที่ดี มีความสะอาด ร่มรื่น และปลอดภัย (อ้างอิง จากข้อมูลประวัติของโรงเรียนอรพินพิทยา)
โรงเรียนอรพินพิทยาได้เปิดสอนระดับเนอสเซอรี่ 2 ขวบ , ระดับอนุบาลปีที่ 1 – 3 , ระดับประถมศึกษาปีที่ 1 – 3 , ระดับประถมศึกษาปีที่ 4 – 6 และระดับมัธยมศึกษา มีจำนวนครูประมาณ 90 คนและนักเรียนทั้งหมด 1,700 คน มีอาจารย์ต่างประเทศสอนภาษาอังกฤษ , ภาษาจีน ,ห้อง Sound lab ,สระว่ายน้ำที่ทันสมัย ,ห้องเรียนคอมพิวเตอร์ - อินเทอร์เน็ต ระบบสารสนเทศ วิชาเปียโน และอาจารย์ผู้ทรงคุณวุฒิที่มากด้วยประสบการณ์ (อ้างอิง จากข้อมูลของโรงเรียนอรพินพิทยา)
(อ้างอิง จากข้อมูลของโรงเรียนอรพินพิทยา)
หัตถเลขา
หัตถเลขา () คือ เอกสารที่เขียนขึ้นด้วยลายมือของผู้เขียนหรือผู้เขียนทำขึ้นเองไม่ว่าโดยวิธีการใด เช่น พิมพ์ดีด พิมพ์ด้วยหมึกอย่างสมัยใหม่ โดยปรกติแล้วเพื่อสนองคำขอที่อีกฝ่ายมีมา ถ้าเป็นหัตถเลขาของพระราชา เรียก "พระราชหัตถเลขา" โดยปรกติแล้วหัตถเลขาเป็นเอกสารสั่งการ ซึ่งถ้าประมุขแห่งรัฐทำขึ้นและเกี่ยวข้องกับกิจการบ้านเมือง หัตถเลขานั้นจะได้เมื่อมีบุคคลลงลายมือชื่อรับสนองการสั่งการนั้นตามที่กฎหมายกำหนด
คำ "หัตถเลขา" นั้นมีความหมายตรงตัวว่า ลายมือ และในภาษาไทยใช้ได้หลายกรณีไม่จำกัดแต่เป็นเอกสารที่เขียนเพื่อสั่งการเท่านั้น
รูปแบบของหัตถเลขามีหลายหลาก ตั้งแต่เอกสารที่เขียนขึ้น พิมพ์ขึ้น จดหมายที่ส่งต่อ ไปจนถึงจดหมายที่ทำกลับเพื่อสนองคำร้องขอที่ได้รับมา
ในสมัยโรมัน จักรพรรดิโรมันมักมีพระราชหัตถเลขาไปยังรัฐบาลและเจ้าหน้าที่อื่น ๆ ของรัฐ เพื่อสั่งการใด ๆ นอกจากนี้ ยังมีพระหัตถเลขาของสมเด็จพระสันตะปาปาในสมัยโรมันที่เป็นการสั่งการทางปกครองไว้มากมาย นับเป็นจุดเริ่มแรกของหัตถเลขาในทางกฎหมาย
ศาลอุทธรณ์แห่งแมสซาชูเซ็ตส์จะมีหัตถเลขาไปยังศาลชั้นรองเพื่อสั่งการต่าง ๆ หัตถเลขาของศาลนับเป็นอีกรูปแบบหนึ่งของคำสั่งศาล
Stacked glass
Stacked Glass คือ ประเภทหนึ่งของ Modern Glass Art บางที่เรียกว่า Multi Layer Glass Art เป็นประติมากรรมที่มีมานานแล้วในยุโรป และ อเมริกา แต่ไม่เป็นที่แพร่หลายนัก ส่วนมากจะทำเป็น sculpture
Stacked Glass เข้ามาในเมืองไทยเมื่อประมาณ 7 ปีที่แล้ว โดย Glass Artist ชื่อ Stephen ซึ่งเป็น Glass Artist ชาวอเมริกา และเมือ่ประมาณ 5 ปีที่แล้ว Glass Artist จิรวัฒน ชวนะธิต ได้นำรุปแบบ Stacked Glass มาสร้าง Glass Wall ในหลากหลายรูปแบบ และเป็นที่แพร่หลาย Wall glass Art แล้ว Glass Artist จิรวัฒน ชวนะธิต ยังได้นำมาสร้างรูปแบบ Sculpture Thai Modern classic ชื่อ ice Naga และ Ice Buddha โดยนำเอกลักษณ์ไทยมาสร้างสรรค์ให้เกิดรูปแบบ Modern Thai
เซร์ฆิโอ บุสเกตส์
เซร์ฆิโอ บุสเกตส์ บูร์โกส () หรือ แซร์ฌี () เป็นนักฟุตบอลดาวรุ่งชาวสเปนของสโมสรฟุตบอลบาร์เซโลนา ในตำแหน่งกองกลางตัวรับ เขาเป็นบุตรชายของการ์เลส บุสเกตส์ อดีตนายทวารของทีมช่วงยุคทศวรรษที่ 90
ในฤดูกาล 2003-04 เขาได้ร่วมทีมเยาวชนของบาร์เซโลนา โดยยิงไป 7 ประตูจากการลงเล่น 26 นัดในลีกฤดูกาล 2006-07 ต่อมาในฤดูกาล 2007-08 เขาได้เลื่อนขึ้นไปเล่นให้กับทีมชุดบี และในฤดูกาลนี้เขาได้เลื่อนขึ้นไปเล่นให้กับทีมในศึกดิวิชัน 2 ระดับ 3 โดยยิงไป 2 ประตูจากการลงเล่นไปทั้งหมด 23 นัด และในฤดูกาลนี้เขาก็ได้เปิดตัวให้กับทีมชุดใหญ่ในศึกบอลถ้วยของแคว้นกาตาลุญญา โดยในวันที่ 13 กันยายน ค.ศ. 2008 เขาได้ลงเล่นลาลีกา นัดแรกในนัดที่ทีมเสมอกับทีมราซิงเดซานตันเดร์ไป 1-1 โดยในตำแหน่งของเขามีผู้เล่นระดับโลกอย่างยาย่า ตูเร และเซดู แกตา และระหว่างเกมยูฟ่าแชมเปียนส์ลีกที่เจอกับเอฟซีบาเซิลและบาร์เซโลนาชนะไป 5-0 เขาเป็นผู้ยิงประตูที่ 2 และในเดือนธันวาคมปีเดียวกัน ในนัดที่บาร์เซโลนาแพ้ชัคเตอร์โดเนตสค์ (ทีมจากประเทศยูเครน) ไป 2-3 เขาเป็นคนยิงประตูที่ 2 และในวันที่ 22 เดือนเดียวกัน เขาได้ต่อสัญญากับทางสโมสรไปอีก 5 ปีโดยสัญญามีไปถึง ค.ศ. 2013 และทางสโมสรได้ตั้งราคาของเขาไว้ที่ 80 ล้านยูโร
วันที่ 11 ตุลาคม ค.ศ. 2008 เขาลงเล่นนัดแรกให้กับทีมชาติสเปนในรอบเพลย์ออฟศึกชิงแชมป์แห่งชาติยุโรปรุ่นอายุต่ำกว่า 21 ปี ในนัดที่เจอกับทีมชาติสวิตเซอร์แลนด์ วันที่ 6 กุมภาพันธ์ ปีนี้เขาถูกเรียกตัวติดทีมชาติสเปนชุดใหญ่ในนัดที่เจอกับทีมชาติอังกฤษเมื่อวันที่ 11 กุมภาพันธ์ ที่ผ่านมา
ลำเนา สิงโต
ลำเนา สิงโต () เป็นอดีตนักฟุตบอลทีมชาติลาว เล่นตำแหน่งกองหน้า เคยเล่นฟุตบอลในระดับไทยพรีเมียร์ลีก และลงเล่นเอเอฟซีคัพให้กับสโมสรฟุตบอลการไฟฟ้าส่วนภูมิภาค
ลำเนา สิงโตถือเป็นนักฟุตบอลชาวลาวคนแรกที่ได้เล่นในไทยพรีเมียร์ลีก และเป็นนักฟุตบอลชาวลาวคนแรกและคนเดียวในประวัติศาสตร์วงการฟุตบอลลาว ที่ได้เล่นและยิงประตูได้ในการแข่งขันเอเอฟซี คัพ ปัจจุบันเป็นผู้จัดการทีมชาติลาว ชุดอายุไม่เกิน 23 ปี
ลำเนา สิงโต เกิดเมื่อวันที่ 15 เมษายน พ.ศ. 2531 เป็นชาวเมืองหลวงพระบาง ประเทศลาว เริ่มเล่นฟุตบอลในระดับสโมสรกับทีมโยธา เอฟซี ซึ่งเป็นทีมของกระทรวงโยธาธิการและขนส่ง รัฐบาลลาว และย้ายมาเล่นฟุตบอลในประเทศไทยในดิวิชั่น 2 ฤดูกาล 2550 กับทีมมหาวิทยาลัยเกษตรศาสตร์ แต่ผลงานของทีมไม่ดีนักเมื่อได้อันดับสุดท้ายของตารางและตกชั้นเมื่อจบฤดูกาล
หลังจบฤดูกาล 2550 ลำเนา ได้เล่นให้กับทีมชาติลาวชุดซีเกมส์ ที่นครราชสีมาและโชว์ฟอร์มได้ค่อนข้างโดดเด่นจึงทำให้สโมสรราชประชาดึงตัวมาร่วมทีมในดิวิชั่น 2 ฤดูกาล 2551และเป็นหนึ่งในกำลังสำคัญของทีมที่ช่วยให้สโมสรรอดพ้นจากการตกชั้นได้สำเร็จ และได้เล่นให้กับทีมชาติลาวชุดใหญ่ในเอเอฟเอฟ ซูซูกิ คัพ 2008
ฤดูกาล 2552 ลำเนา สิงโตย้ายจากสโมสรราชประชามาร่วมทีมการไฟฟ้าส่วนภูมิภาคในศึกไทยพรีเมียร์ลีก โดยสวมเสื้อหมายเลข 20 และได้ลงเล่นในไทยพรีเมียร์ลีกให้ต้นสังกัดใหม่นัดแรกในวันที่7 มีนาคม พ.ศ. 2552 ในเกมส์ที่เปิดบ้านแพ้โอสถสภา เอ็ม-150ไป 0-1 และมายิงประตูแรกในสีเสื้อการไฟฟ้าได้ในวันที่ 10 มีนาคม พ.ศ. 2552 ในเกมส์เอเอฟซีคัพที่การไฟฟ้าบุกไปชนะทีมคลับ วาเลนเซียแชมป์ลีกของมัลดีฟส์ไป 1-3 ที่สนามกีฬาแห่งชาติมัลดีฟส์ กรุงมาเล ซึ่งลำเนาเป็นคนยิงประตูให้ทีมขึ้นนำ 2-0 โดยถือเป็นนักฟุตบอลชาวลาวคนแรกที่ได้เล่นและยิงประตูได้ในเอเอฟซี คัพ ต่อมาวันที่ 5 พฤษภาคม พ.ศ. 2552 เกมคู่เดิมกลับมาพบกันอีกครั้งที่สนามศุภชลาศัย และลำเนายิงคนเดียว 2 ประตูให้การไฟฟ้าชนะอีกครั้งที่สกอร์ 4-1
ชานม
ชานม เป็นเครื่องดื่มชนิดหนึ่งที่พบในหลายวัฒนธรรม ที่มีส่วนผสมของชาและนม และจะมีความแตกต่างกันไปโดยขึ้นอยู่กับส่วนผสมที่สำคัญ, วิธีการเตรียม รวมถึงส่วนผสมอื่น ๆ เหล่านี้
รูปแบบเฉพาะท้องถิ่นประกอบด้วย:
จังหวัดฟอร์ส
ฟาร์ส (, "Fârs") เป็นหนึ่งใน 30 จังหวัดของอิหร่าน
จอห์น แลมเบิร์ต (นายพล)
นายพลจอห์น แลมเบิร์ต () (ฤดูใบไม้ร่วง ค.ศ. 1619 - มีนาคม ค.ศ. 1684) แลมเบิร์ตเป็นนายพลของฝ่ายรัฐสภาในสงครามกลางเมืองอังกฤษ นายพลแลมเบิร์ตเกิดในฤดูใบไม้ร่วงของปี ค.ศ. 1619 ที่คาร์ลตัน ฮอลล์, เคิร์คบี มาลแลมในมลฑลอีสต์ไรดิงแห่งยอร์คเชอร์ปัจจุบันในครอบครัวที่มั่นคง แลมเบิร์ตศึกษากฎหมายที่อินส์ออฟคอร์ตในกรุงลอนดอน ในปี ค.ศ. 1639 แลมเบิร์ตแต่งงานกับฟรานซ ลิสเตอร์บุตรีของเซอร์วิลเลียม ลิสเตอร์
ในเดือนกันยายน ค.ศ. 1642 แลมเบิร์ตได้รับแต่งตั้งให้เป็นผู้บังคับบัญชาทหารม้าของกองทัพฝ่ายรัฐสภาในสงครามกลางเมืองอังกฤษที่นำโดยเฟอร์ดินานโด แฟร์แฟ็กซ์ ลอร์ดแฟร์แฟ็กซ์แห่งคาเมรอนที่ 2 ภายในปีเดียวแลมเบิร์ตก็ได้เลื่อนตำแหน่งเป็นนายพันของกองทหารม้าและสร้างเกียรติประวัติด้วยการยึดเมืองฮัลล์ในเดือนตุลาคม ค.ศ. 1643 เมื่อต้นปี ค.ศ. 1644 แลมเบิร์ตก็ต่อสู้อย่างกล้าหาญในยุทธการแนนท์วิค (Battle of Nantwich) และที่แบรดฟอร์ด ในยุทธการที่มาร์สตันมัวร์ (Battle of Marston Moor) เมื่อวันที่ 2 กรกฎาคม ค.ศ. 1644) กองทหารม้าของแลมเบิร์ตถูกต้อนโดยกองทหารม้าของลอร์ดกอริง; แต่แลมเบิร์ตก็สามารถตีฝ่าวงล้อมออกมาได้กับกองทหารจำนวนหนึ่ง และไปสมทบกับโอลิเวอร์ ครอมเวลล์อีกทางด้านหนึ่งของสนามรบ
สโนว์ไวต์ (ตัวละครดิสนีย์)
เจ้าหญิงสโนไวต์ () คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย
สโนไวต์ปรากฏกายครั้งแรกในภาพยนตร์การ์ตนเรื่อง “สโนไวต์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์
สโนไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย
คนแคระทั้งเจ็ดเป็นผู้ชายตัวเล็ก ๆ เจ็ดคนเจ้าของกระท่อมที่สโนไวต์มาอาศัยอยู่ด้วย พวกเขาปกป้องสโนไวต์จากอันตรายและยกห้องนอนให้เธอ คนแคระทั้งเจ็ดประกอบด้วย
การถ่ายปัสสาวะ
การถ่ายปัสสาวะ () เป็นการขับปัสสาวะจากกระเพาะปัสสาวะผ่านท่อปัสสาวะสู่ปากช่องท่อปัสสาวะนอกร่างกาย
ในมนุษย์ซึ่งมีสุขภาพดี (และสัตว์อื่นอีกหลายชนิด) กระบวนการการถ่ายปัสสาวะอยู่ใต้การควบคุมอำนาจใจ ในทารก ผู้สูงอายุบางคน และผู้ที่ได้รับบาดเจ็บทางประสาท การถ่ายปัสสาวะอาจเกิดเป็นรีเฟล็กซ์ มนุษย์ผู้ใหญ่ปกติถ่ายปัสสาวะมากได้เจ็ดครั้งต่อวัน
ในสัตว์บางอย่าง นอกเหนือจากการถ่ายปัสสาวะเพื่อขับของเสียแล้ว ยังสามารถทำเครื่องหมายบอกอาณาเขตหรือแสดงการยอมจำนนด้วย ในทางสรีรวิทยา การถ่ายปัสสาวะอาศัยการประสานงานระหว่างระบบประสาทส่วนกลาง ระบบประสาทอิสระและระบบประสาทกาย ศูนย์สมองซึ่งกำกับการถ่ายปัสสาวะมีศูนย์ถ่ายปัสสาวะพอนส์ เนื้อเทาข้างท่อน้ำสมอง (periaqueductal gray) และเปลือกสมอง ในสัตว์เลี้ยงลูกด้วยนมที่มีรก (Placentalia) เพศผู้หรือชาย ปัสสาวะถูกขับออกทางองคชาต ในสัตว์เลี้ยงลูกด้วยนมที่มีรกเพศเมียหรือหญิง ปัสสาวะจะถูกขับผ่านโยนีหรือองคชาตเทียม (pseudo-penis)
ซี.เอ็ม.บี. พิพิธภัณฑ์พิศวง
C.M.B. พิพิธภัณฑ์พิศวง () () เป็นการ์ตูนญี่ปุ่นแนวโชเน็น ผลงานของโมโตฮิโร่ คาโต้ ปัจจุบันผู้ได้รับลิขสิทธิ์ตีพิมพ์เผยแพร่ในประเทศไทย คือสำนักพิมพ์วิบูลย์กิจ เนื้อหาเกี่ยวกับการผจญภัยของตัวเอก ซากากิ ชินระ เด็กผู้ชายที่มีความรอบรู้เกินวัย และเป็นผู้เก็บรักษาแหวนอันเป็นเครื่องหมายแห่งผู้ทรงภูมิปัญญาไว้กับตน เนื้อหาการผจญภัยเป็นเรื่องราวคละกันไปมีทั้งเรื่องของธรรมชาติวิทยา, โบราณคดี, ธรณีวิทยา, ประวัติศาสตร์, ศาสนาวัฒนธรรม และวิทยาศาสตร์ แตกต่างกันไปในแต่ละตอน เนื่องจากแนวคิดหลักในการเดินเรื่องเป็นเรื่องเกี่ยวกับพิพิธภัณฑ์
โครงเรื่องในแต่ละตอนนั้น เป็นการคลี่คลายปมปริศนาต่างๆ โดยบางเรื่องเป็นเรื่องที่แต่งขึ้นมาทั้งหมด บางเรื่องก็มีอ้างอิงจากเอกสารจริง, สถานที่จริง, หรือข้อมูลจริง ผสมกับจินตนาการแต่งเติมเข้าไป จึงทำให้ผู้อ่านไม่รู้สึกว่าเป็นเรื่องไกลตัวนัก
C.M.B. พิพิธภัณฑ์พิศวง ที่ตีพิมพ์นั้น โดยทั่วไปจะมี 1-2 คดีต่อ 1 เล่ม โดยส่วนใหญ่จะเป็น 2 คดี แต่ถึงแม้จะมีบางคดีที่โครงเรื่องยาวกว่าปกติ ผู้เขียนก็รวบสรุปให้จบในฉบับรวมเล่มนั้นเช่นกัน
มูลนิธิศุภนิมิตแห่งประเทศไทย
มูลนิธิศุภนิมิตแห่งประเทศไทย (World Vision Foundation of Thailand) เป็นองค์กรเอกชนเพื่อสาธารณกุศล โดยมุ่งเน้นด้านการอุปการะเด็กและการบรรเทาทุกข์ ตลอดจนการพัฒนาชุมชน โดยยังเน้นในการพัฒนาเด็กและครอบครัว ทั้งในเขตชนบทและเขตเมือง
มูลนิธิศุภนิมิตแห่งประเทศไทย เป็นส่วนหนึ่งของ องค์กรศุภนิมิตสากล องค์กรคริสเตียนที่ก่อตั้งขึ้นในปี พ.ศ. 2494 โดย บ็อบ เพียร์ซ นักข่าวชาวอเมริกัน จากการพบเห็นผู้ประสบภัยจากสงครามเกาหลี ในปี พ.ศ. 2493
ในประเทศไทย มูลนิธิศุภนิมิตแห่งประเทศไทยเริ่มต้นจากโครงการอุปการะเด็กกำพร้าที่จังหวัดอุดรธานี ในปี พ.ศ. 2515 และขยายงานไปตามจังหวัดต่างๆ ปัจจุบันครอบคลุมพื้นที่ 46 จังหวัดของประเทศไทย
วิยะดา โกมารกุล ณ นคร
วิยะดา โกมารกุล ณ นคร เกิดเมื่อวันที่ 19 ธันวาคม พ.ศ. 2499 เป็นนักร้องและนักแสดงไทย
การศึกษา มัธยมศึกษาตอนปลายจาก โรงเรียนราชินี และเรียนต่อระดับอนุปริญญา ทางด้านเลขานุการ ที่กุมารเยซูวิทยา หรือ "Holy" (Convent of The Holy in St. Jesus)
เข้าสู่วงการด้วยการเข้าประกวดร้องเพลง และคว้ารางวัลรองชนะเลิศ (Best Song) ในเพลง "Reality" จากเวทีการประกวดร้องเพลงชิงแชมป์ประเทศไทย (สยามกลการ) ก่อนที่ทางสยามกลการจะส่งเพลงนี้ไปประกวดที่ญี่ปุ่น และติดรอบ 18 เพลงจาก 2,000 เพลงทั่วโลก รวมทั้งติด World Popular Songs ของญี่ปุ่นอีกด้วย
"เพียงแค่ใจเรารักกัน (พ.ศ. 2529) (แกรมมี่)
"ยังไม่ลืมผู้รู้ใจ (พ.ศ. 2532) (แกรมมี่)
"หน้าต่างของความรู้สึก (พ.ศ. 2533) (แกรมมี่)
"ให้ทั้งใจ (พ.ศ. 2537) (มูเซอร์)
"My Special One (พ.ศ. 2538) (วอร์นเนอร์มิวสิค)
"ด้วยหัวใจอย่างเดียว (พ.ศ. 2540) (วอร์นเนอร์มิวสิค)
อัลบั้ม ชมฟ้า (เพลงชมฟ้า,ม่วงเรียงร่มเย็น)
อัลบั้ม Spyda Monkee (เพลงพลิ้ว)
อัลบั้ม The Perfect Hamony (เพราะมีเธอ, รู้อยู่แก่ใจ)
อัลบั้ม คนอื่นอื่นอีกมากมาย ของเฉลียง (เพลงฝากเอาไว้)
อัลบั้ม Indy Cafe Love You 2 (เพลงตัวเปียก)
อัลบั้ม SWANSONG AND LOVE CALLING
อัลบั้ม เพลงเพื่อพ่อ (เพลงเมืองไทยใสสะอาด และ ฝนหลวง)
อัลบั้ม X'Track Vol.5 (เพลงฉันมีเธอ)
อัลบั้ม เพลงประกอบละครเวที ทวิภพ (เพลงคนดีที่หนึ่ง)
อัลบั้ม บทเพลงแห่งรัก
อัลบั้ม The Very Best of Viyada
อัลบั้ม The Best of Viyada
อัลบั้ม The Best Selected
อัลบั้ม Green Concert 9
อัลบั้ม Love Diary
อัลบั้ม Be My Guest Singaholic
อัลบั้ม ชมสวน 1
อัลบั้ม ชมสวน 3
อัลบั้ม Love Divas นันทิดา วิยะดา
อัลบั้ม Divas In Love
อัลบั้ม Divas
อัลบั้ม Be My Guest Most Wanted
อัลบั้ม เพลงประกอบละคร สาวน้อยซอยรจนา (เพลงเพียงแค่ใจเรารักกัน)
อัลบั้ม Forever Love Hits by Viyada
เพลงหัวใจ (ซุกซน) อัลบั้ม ด้วยหัวใจอย่างเดียว
เพลงใครคนนั้น ( เพลงประกอบละครหัวใจห่อใบตอง )
ซิทคอม My Melody 360 องศารัก รับบท ครูอังคณา
ซีรีส์ LOVE COMPLEX คอนโดวุ่น จุ้นรัก รับบท เจ๊ดา
รายการ The Trainer Season 5 (เป็นเทรนเนอร์)
ภาพยนตร์ ขวัญเรียม (2546) รับบท พิศ (แม่ของเรียม)
ภาพยนตร์ Big Boy (2553) รับบท แม่ของโป้
ละครเวที ทวิภพ (2548-2549) รับบท มาลิดา (แม่ของมณีจันทร์)
ละครเวที เทพนิยายในฝัน รับบท ราพันเซล
ละครเวที LOVE MARATHON
ละครเวที โรมิโอกะอีเรียม
ละครเวที ก๊วนคานทอง Love Game The Musical (2559)
ปวีณา ชารีฟสกุล
ปวีณา ชารีฟสกุล เกิดเมื่อวันที่ 21 มกราคม พ.ศ. 2509 เป็นนักร้อง นักแสดงชาวไทย เป็นบุตรคนที่ 2 ของนายชูศักดิ์ และนางวิภาวัลย์ ชารีฟสกุล จบการศึกษาจากโรงเรียนมักกะสันพิทยา จากนั้นศึกษาต่อที่โรงเรียนอาชีวศิลป์ศึกษา
เธอเข้าไปสมัครเล่นเกมโชว์ ในรายการ "เอาไปเลย" ดำเนินรายการโดยไตรภพ ลิมปพัทธ์ ซึ่งไตรภพเห็นว่ามีหน่วยก้านดีจึงชักชวนมาเป็นผู้ช่วยพิธีกร แต่ทำได้เพียงเดือนกว่ากันตนาก็ชักชวนเธอไปเล่นละคร แสดงเรื่องแรกคือ "แม่น้ำ" และแสดงอีกหลายเรื่องเช่นเรื่อง "ลูกแม่" ต่อจากนั้นอิทธิ พลางกูรชักชวนเธอทำผลงานเพลง ออกผลงานชุด "นัดกันแล้ว" และ "นี่แหละตัวฉัน" กับค่ายครีเอเทีย ได้รับการตอบรับพอสมควร ในเวลาต่อมาค่ายเพลงที่เธอสังกัดอยู่ก็ประสบปัญหาจึงปิดตัวไป ทำให้เธอต้องหยุดผลงานเพลงเช่นเดียวกัน ต่อมาเธอโอนไปสังกัด เอสพี ศุภมิตร และออกผลงานอัลบั้มชุด "ไม่ใช่ของเล่น" ที่มียอดขายกว่าแสนตลับ ส่วนด้านการแสดง เธอได้รับบทบาทที่หลากหลายทั้งบทนำ และบทรอง
แต่ความสำเร็จในอาชีพการแสดงของเธอนั้นมาถึงเมื่อเธอได้รับการเสนอเข้าชิงในสาขาดาราประกอบฝ่ายหญิง ทั้งจากงานตุ๊กตาทองและงานภาพยนตร์แห่งชาติ จากผลงานการแสดงเรื่อง "คนทรงเจ้า" และต่อมาเธอก็ได้รับรางวัลด้านการแสดงสาขานางเอกนำดีเด่น จากงานภาพยนตร์แห่งชาติครั้งที่ 1 และ ได้รับรางวัลแสดงนำฝ่ายหญิงยอดเยี่ยม จากรางวัลชมรมวิจารณ์บันเทิง จากภาพยนตร์ "เวลาในขวดแก้ว"
ผลงานแสดงในยุคหลังเธอยังแสดงใน "ตำนานสมเด็จพระนเรศวรมหาราช" และภาพยนตร์ "ลองของ 2"รายชื่อเพลง
A
1. นัดกันแล้ว
2. สาวน้อยพายเรือ
3. จำกันได้ไหม
4. คิดถึงบ้าน
5. ดารา
6. นัดกันแล้ว (ดนตรี)
B
1. ความฝัน
2. ใช่ไหม
3. นกกระจอก
4. สะพานสายรุ้ง
5. บางเวลา
6. บทเพลงรายชื่อเพลง
A
1. นี่แหละตัวฉัน
2. รักแท้
3. เผลอไปหน่อย
4. สักวันหนึ่ง
5. เลิกไปเลย
B
1. ฉันเป็นสาวแล้ว
2. ใครกันนะ
3. รักต้องรอ
4. ไอศครีมละลาย
5. ทำใจอยู่แล้ว
6. นี่แหละตัวฉัน (โฟล์ค)รายชื่อเพลง
A
1. เอาไงก็เอา
2. ขอเป็นฝ่ายไป
3. เปิดอกคุยกัน
4. ลืมไปเลย
5. ให้มันรู้
B
1. ไม่ขอเป็นรอง
2. น้ำมันน้ำใจ
3. โอเว่อร์เกินไป
4. ถามจริงจริง
5. เพื่อน
แขวงของประเทศลาว
ประเทศลาวแบ่งเขตการปกครองระดับบนสุดออกเป็น 18 แขวง () และ 1 เขตนครหลวง () เขตพิเศษไชยสมบูรณ์จัดตั้งขึ้นเมื่อปี พ.ศ. 2537 และถูกยกเลิกเมื่อ 13 มกราคม พ.ศ. 2549
เอดเวิร์ด มอนทากิว เอิร์ลที่ 2 แห่งแมนเชสเตอร์
เอดเวิร์ด มอนทากิว เอิร์ลที่ 2 แห่งแมนเชสเตอร์ (; ค.ศ. 1602 - 5 พฤษภาคม ค.ศ. 1671) เป็นนายพลฝ่ายรัฐสภาคนสำคัญในสงครามกลางเมืองอังกฤษและมีฐานะเป็นผู้บังคับบัญชาโอลิเวอร์ ครอมเวลล์
เอดเวิร์ด มอนทากิวเกิดเมื่อปี ค.ศ. 1602 เป็นบุตรชายคนโตของเฮนรี มอนทากิว เอิร์ลที่ 1 แห่งแมนเชสเตอร์ และแคเทออริน สเปนเซอร์ และเป็นหลานของเซอร์วิลเลียม สเปนเซอร์แห่งยาร์นตันในออกซฟอร์ดเชอร์ และได้รับการศึกษาที่วิทยาลัยซิดนีย์ซัสเซกซ์ของมหาวิทยาลัยเคมบริดจ์ระหว่างปี ค.ศ. 1618 ถึงปี ค.ศ. 1622)
เอดเวิร์ด มอนทากิวเป็นอีกผู้หนึ่งที่ร่วมเดินทางไปสเปนกับเจ้าชายชาลส์ ระหว่างปี ค.ศ. 1623 เพื่อไปดำเนินการเรื่องการเจรจาตกลงเรื่องโอกาสที่จะเสกสมรสกับเจ้าหญิงสเปน เอดเวิร์ด มอนทากิวเป็นสมาชิกรัฐสภาจากเทศมณฑลฮันติงดันเชอร์ระหว่างปี ค.ศ. 1623 ถึงปี ค.ศ. 1624, ในปี ค.ศ. 1625 และระหว่างปี ค.ศ. 1625 ถึงปี ค.ศ. 1626 เมื่อพระเจ้าชาลส์ขึ้นครองราชสมบัติในเดือนกุมภาพันธ์ ปี ค.ศ. 1626 เอดเวิร์ด มอนทากิวก็ได้รับพระราชทานบรรดาศักดิ์เป็น "Knight of the Bath" เพื่อเป็นการตอบแทนในการที่ได้ร่วมเดินทางไปสเปน ในเดือนพฤษภาคมมอนทากิวได้เข้านั่งในสภาขุนนางด้วยความช่วยเหลือของจอร์จ วิลเลียรส์ ดยุคแห่งบัคคิงแฮมที่ 1 และได้รับเขตการปกครองบารอน (barony) ของบิดาที่คิมโบลตันและได้ชื่อว่า "ไวเคานต์แมนดิวิลล์" เป็นตำแหน่งมารยาท (Courtesy title) เมื่อบิดาได้รับตำแหน่งเอิร์ลแห่งแมนเชสเตอร์ในเดือนกุมภาพันธ์ เมื่อรัฐสภาเริ่มสมัยประชุม
สโมสรฟุตบอลจังหวัดตาก
สโมสรฟุตบอลจังหวัดตาก เป็นสโมสรฟุตบอลอาชีพในประเทศไทยโดยเป็นทีมจากจังหวัดตาก โดยปัจจุบันเล่นอยู่ใน ลีกภูมิภาค ดิวิชัน 2 โซนภาคเหนือ
สโมสรฟุตบอลจังหวัดตากเริ่มก่อตั้งอย่างเป็นจริงเป็นจังในรูปแบบสโมสรฟุตบอลอาชีพขึ้นมาเมื่อปี พ.ศ. 2552 โดยใช้ชื่อว่า “ตาก เอฟซี” ซึ่งแต่เดิมนั้น “ตาก เอฟซี” มีชื่อเดิมว่า “ยอดดอยเก่า” เป็นสโมสรที่โด่งดังเป็นอย่างยิ่งในการแข่งขันฟุตบอลรายการต่างๆ ประจำโซนภาคเหนือ เดิมเป็นสโมสรท้องถิ่นเล็กๆ ในจังหวัดตากที่ตั้งซอย 21 ตำบลระแหง อำเภอเมือง จังหวัดตาก โดยส่งทีมลงเล่นในโซนภาคเหนือหลายจังหวัดแต่ไม่ได้ส่งแข่งถ้วยพระราชทาน นักฟุตบอลส่วนใหญ่ที่มาเล่นก็จะเป็นเด็กในท้องถิ่นจนกระทั่งสามารถสร้างชื่อเติบโตและได้ไปเล่นให้ทีมสโมสรใหญ่ๆ ในอดีต อย่าง การท่าเรือฯ, ธ.กสิกรไทย,ชลบุรี, การไฟฟ้าฯ ไม่ว่าจะเป็น สุชิน พันธ์ประภาส, ไพบูลย์ เลิศวิมลรัตน์ รวมถึง อ่อง ตัน ตัน (ซูเปอร์สตาร์ทีมชาติพม่า) ฯลฯ โดยส่วนใหญ่แล้วนักเตะภายในทีมจะถูกป้อนเข้าสู่ทีมสโมสรการท่าเรือแห่งประเทศไทย ในระดับเยาวชนก็จะเล่นให้กับร.ร.อัสสัมชัญศรีราชา จนกระทั่งการกีฬาแห่งประเทศไทยร่วมมือกับสมาคมฟุตบอลฯ จัดการแข่งขันลีกอาชีพโดยเน้นไปที่ท้องถิ่นนิยมขึ้นมามีชื่อว่า “ลีกภูมิภาคดิวิชั่น 2” ก็ทำให้มีสโมสรฟุตบอลจังหวัดตากเกิดขึ้นจนกระทั่งถึงทุกวันนี้ลีกภูมิภาค ดิวิชัน 2 ปี 2552
กอริลลาซ
กอริลลาซ () เป็นวงประเภทวิชวลแบนด์ สร้างสรรค์โดย เดม่อน อัลบาร์น แห่งวงอัลเทอร์เนทีฟอย่างเบลอ และเจมี อิวเล็ตต์ ผู้ร่วมสร้างสรรค์การ์ตูน แทงก์เกิร์ล โดยวงมีสมาชิกเป็นการ์ตูนแอนิเมชัน ประกอบด้วย ทูดี, เมอร์ด็อก, นูเดิล และรัสเซล วงได้ร่วมงานกับนักดนตรีหลายคน ซึ่งอัลบาร์นเป็นสมาชิกดนตรีถาวรของวง แนวเพลงของพวกเขาส่วนใหญ่เป็นอัลเทอร์เนทีฟร็อก, แต่ก็ได้รับอิทธิพลจากเพลง บริตป็อป, ดั๊บ และดนตรีป็อป
สมัยการปกครองส่วนพระองค์
สมัยการปกครองส่วนพระองค์ หรือ สมัยสิบเอ็ดปีแห่งความกดขี่ (ภาษาอังกฤษ: Personal Rule หรือ Eleven Years' Tyranny) เป็นช่วงระยะเวลาตั้งแต่ปี ค.ศ. 1629 จนถึงปี ค.ศ. 1640 เมื่อสมเด็จพระเจ้าชาร์ลส์ที่ 1 แห่งอังกฤษทรงปกครองอังกฤษ, สกอตแลนด์ และไอร์แลนด์โดยไม่มีรัฐสภา การกระทำของพระองค์แม้ว่าจะเป็นสิ่งที่ทรงมีสิทธิที่จะทำได้ตามพระราชอภิสิทธิ์ซึ่งเป็นที่ยอมรับโดยกฎหมายจารีตประเพณี แต่การกระทำของพระองค์เป็นสิ่งที่ก่อความไม่พึงพอใจแก่ชนชั้นปกครอง
ก่อนหน้านั้นพระเจ้าชาร์ลส์ก็ทรงยุบสภาไปแล้วสามครั้งในปี ค.ศ. 1628 หลังจากการฆาตกรรมของจอร์จ วิลเลียรส์ ดยุคแห่งบัคคิงแฮมที่ 1ผู้มีความรับผิดชอบในนโยบายการต่างประเทศแล้ว รัฐสภาก็เริ่มติเตียนพระเจ้าชาร์ลส์หนักยิ่งขึ้น พระองค์ทราบว่าตราบใดที่ทรงเลี่ยงการทำสงครามได้พระองค์ก็สามารถปกครองบ้านเมืองได้โดยไม่ต้องพึ่งรัฐสภา
นักประวัติศาสตร์พรรควิกบางทีก็เรียกยุคนี้ว่า “สมัยสิบเอ็ดปีแห่งความกดขี่” ซึ่งเป็นการชี้ให้เห็นถึงประเภทการปกครองที่ใช้ในช่วงระยะเวลานั้น ซึ่งต่อมาเป็นสาเหตุหนึ่งที่นำไปสู่สงครามกลางเมืองอังกฤษ แต่เมื่อไม่นานมานี้กลุ่มนักประวัติศาสตร์สังคายะนากล่าวถึงยุคนี้ว่าเป็นช่วงของการ “การปฏิรูปสร้างสรรค์” (Creative Reform) ซึ่งเป็นการกล่าวถึงพระราชกรณียกิจของพระเจ้าชาร์ลส์ในการวางโครงสร้างทางการเมืองของอังกฤษในช่วงระยะเวลานั้น
จิตรกรรมสมัยฟื้นฟูศิลปวิทยาแบบดัตช์และเฟลมิช
จิตรกรรมสมัยฟื้นฟูศิลปวิทยาแบบดัตช์และเฟลมิช () เป็นจิตรกรรมของคริสต์ศตวรรษที่ 16 เป็นศิลปะที่โต้ตอบศิลปะสมัยฟื้นฟูศิลปวิทยาแบบอิตาลีของกลุ่มประเทศแผ่นดินต่ำ ศิลปินกลุ่มนี้ที่เริ่มจากจิตรกรจริตนิยมแอนต์เวิร์ป และฮีเยโรนีมึส โบส เมื่อต้นคริสต์ศตวรรษจนถึงปลายสมัยจิตรกรจริตนิยม เช่น ฟรันส์ โฟลริส (Frans Floris) และกาเริล ฟัน มันเดอร์ (Karel van Mander) ในตอนปลาย ซึ่งเป็นศิลปะที่วิวัฒนาการมาจากการเขียนแบบใหม่ในอิตาลีและงานเขียนแบบท้องถิ่นของจิตรกรสมัยเนเธอร์แลนด์เริ่มแรก แอนต์เวิร์ปกลายเป็นเมืองศูนย์กลางของศิลปะในบริเวณนั้น จิตรกรหลายคนทำงานให้กับราชสำนักในยุโรปรวมทั้งฮีเยโรนีมึส โบส ผู้ที่มีลักษณะการเขียนที่เป็นที่เลื่องลือ, ยัน มาบูซ (Jan Mabuse), มาร์เติน ฟัน เฮมสแกร์ก (Maarten van Heemskerck), ฟรันส์ โฟลริส (Frans Floris) ต่างก็มีบทบาทในการนำแบบการวาดของอิตาลีเข้ามาผสมกับลักษณะการเขียนของตนเอง
นอกจากนั้นจิตรกรดัตช์และเฟลมิชก็ยังมีบทบาทในการริเริ่มหัวข้อการวาดใหม่ เช่น จิตรกรรมภูมิทัศน์ จิตรกรรมชีวิตประจำวัน ตัวอย่างเช่นงานเขียนของโยอาคิม ปาตีนีร์ (Joachim Patinir) ที่มีบทบาทสำคัญในการวิวัฒนาการการเขียนจิตรกรรมภูมิทัศน์ ขณะเดียวกับที่ปีเตอร์ เบรอเคิล (ผู้พ่อ) และปีเตอร์ อาร์ตเซิน (Pieter Aertsen) ช่วยทำให้จิตรกรรมชีวิตประจำวันเป็นที่นิยมกันอย่างแพร่หลาย
อิทธิพลของสมัยฟื้นฟูศิลปวิทยาในอิตาลีเริ่มปรากฏในจิตรกรรมเนเธอร์แลนด์เริ่มแรก ราว ค.ศ. 1500 แต่ก็ยังลักษณะการเขียนเดิมอยู่เป็นอันมาก ลัทธิจริตนิยมแบบแอนต์เวิร์ปเป็นคำที่ใช้เรียกจิตรกรที่แสดงอิทธิพลของงานเขียนอิตาลี แต่โดยทั่วไปแล้วยังคงเขียนในลักษณะและหัวเรื่องของจิตรกรสำคัญ ๆ ก่อนหน้านั้นของเนเธอร์แลนด์เอง ฮีเยโรนีมึส โบส เป็นศิลปินที่ไม่เหมือนผู้ใด งานของเขามีลักษณะแปลก เต็มไปด้วยภาพจินตนาการที่นอกกรอบของเหตุผลและยากที่จะตีความหมาย แต่ที่น่าประหลาดใจคือมีลักษณะราวกับเป็นศิลปะสมัยใหม่ที่เขียนเกี่ยวกับโลกของความฝันที่มีความเกี่ยวพันกับศิลปะกอทิกมากกว่าที่จะเป็นลักษณะของศิลปะสมัยฟื้นฟูศิลปวิทยาแบบอิตาลี แต่ภาพพิมพ์จากเวนิสในช่วงเดียวกันก็มีลักษณะบางส่วนที่คล้ายกับงานของโบส จิตรกรยุคโรมันนิยม (Romanism) เป็นจิตรกรกลุ่มต่อมาที่รับอิทธิพลจากอิตาลีอย่างเต็มที่
หลังจากปี ค.ศ. 1550 จิตรกรดัตช์และเฟลมิชก็เริ่มแสดงความสนใจในความงามธรรมชาติมากขึ้น ซึ่งนำไปสู่ลักษณะการเขียนที่รวมปัจจัยบางอย่างของศิลปะสมัยฟื้นฟูศิลปวิทยา แต่ก็เป็นลักษณะที่ต่างจากศิลปะสมัยฟื้นฟูศิลปวิทยาที่สละสลวยและเบาของอิตาลี
และเป็นการปูทางโดยตรงไปสู่งานของจิตรกรเฟลมิชและดัตช์สมัยบาโรกคนสำคัญ ๆ เป็นงานในหัวข้อภูมิทัศน์ ภาพนิ่ง และภาพชีวิตประจำวัน.
วิวัฒนาการนี้จะเห็นได้จากงานของโยอาคิม ปาตีนีร์ และปีเตอร์ อาร์ตเซิน แต่จิตรกรที่สำคัญที่สุดเห็นจะเป็นปีเตอร์ เบรอเคิล (ผู้พ่อ) ผู้มีชื่อเสียงในการวาดภาพธรรมชาติและชีวิตประจำวัน ผู้เลือกที่จะวาดภาพชาวบ้านแทนที่จะวาดเจ้าขุนมูลนาย
"ภูมิทัศน์และอิคารัสปีกหัก‎" ที่ปัจจุบันเชื่อกันว่าเป็นงานเลียนแบบของเบรอเคิล แม้ว่าจะเป็นงานที่ไม่เหมือนงานของผู้ใดรวมลักษณะการเขียนหลายอย่างของสมัยฟื้นฟูศิลปวิทยาตอนเหนือ และเป็นนัยที่แสดงความสนใจใตหัวข้อการวาดของตำนานโบราณ (ตำนานเกี่ยวกับเทพอิคารัส) แต่อิคารัสในภาพนี้ซ่อนอยู่ในฉากหลัง ตัวเอกของภาพคือธรรมชาติและผู้ที่เด่นที่สุดในภาพคือชาวนาผู้ที่มิได้มองขึ้นไปดูเมื่ออิคารัสตกจากฟ้า ซึ่งเป็นลักษณะของการต่อต้านวีรบุรุษ น่าขัน และบางครั้งก็อัปลักษณ์
เบเนตีตเซ (สเวียตลานัดซาซาโว)
เบเนตีตเซ (, ฟังเสียง) เป็นหมู่บ้านเล็ก ๆ ใกล้เมืองสเวียตลานัดซาซาโว ในประเทศเช็กเกีย
ในอดีตเคยมีโรงงานผลิตกระจกในเบเนตีตเซ ซึ่งปัจจุบันไม่มีแล้ว แต่สถานที่บางแห่งในหมู่บ้านมีชื่อตามชื่อโรงงานกระจก เช่น หรือ (ชื่อบ่อน้ำ)
โรงพยาบาลสมเด็จพระสังฆราช องค์ที่ 17
โรงพยาบาลสมเด็จพระสังฆราช  องค์ที่ 17 จังหวัดสุพรรณบุรี ตั้งอยู่เลขที่ 165 ถนนบางลี่ - หนองวัลย์เปรียง ตำบลสองพี่น้อง อำเภอสองพี่น้อง จังหวัดสุพรรณบุรี ห่างจากตัวจังหวัด 35 กิโลเมตร โดยประมาณ มีเนื้อที่ 60 ไร่
มีอาณาเขต ดังนี้
ทิศเหนือ : ติดกับถนนสายบางลี่-หนองวัลย์เปรียงตรงข้ามหน้าโรงเรียนบางลี่วิทยา
ทิศใต้ : ติดกับแปลงทำนาของชาวบ้าน
ทิศตะวันออก : ติดกับที่ทำการไปรษณีย์โทรเลขสองพี่น้อง อยู่ห่างจากตลาดบางลี่ประมาณ 1 กิโลเมตร
ทิศตะวันตก : ติดกับชุมสายโทรศัพท์อำเภอสองพี่น้อง
โรงพยาบาลสมเด็จพระสังฆราช องค์ที่ 17 สร้างขึ้นเมื่อ พ.ศ. 2510 แล้วเสร็จเมื่อ พ.ศ. 2514 โดยสมเด็จพระวันรัต (สมณศักดิ์ขณะนั้น) เป็นอาคารคอนกรีตเสริมเหล็ก 2 ชั้น แบ่งออกเป็น 20 ห้อง ใช้ชื่อว่า
"โรงพยาบาลสมเด็จพระวันรัต" ต่อมาได้มอบให้อยู่ในความดูแลของกระทรวงสาธารณสุขเมื่อปี พ.ศ. 2516 และได้รับการยกฐานะเป็นโรงพยาบาลทั่วไปขนาด 210 เตียง เมื่อพ.ศ. 2536 จากการสนับสนุนของ ฯพณฯ บรรหาร ศิลปอาชา
อ้วงเซ็งจี้
อ้วงเซ็งจี้ (; "Yuan Chengzhi") ยอดฝีมือยุคหลังในประวัติศาสตร์จักรวาลนิยายกิมย้ง(ราชวงศ์เช็ง) และพระเอกจากเรื่องเพ็กฮ้วยเกี้ยม
อ้วงเซ็งจี้ หรือ เหยียนเฉินจือ เป็นบุตรชายของ อ้วงจุ้ยหวง ( หยวนจงฮวน หรือ เหยียนฉงฟั่น แม่ทัพปลายสมัยราชวงศ์เหม็ง มีตัวตนอยู่จริง) ที่ถูกประหารโดยไม่มีความผิดจากจักรพรรดิจุ๊ยเจ็ง ( จักรพรรดิจงเสิง จักรพรรดิองค์สุดท้ายแห่งราชวงศ์เหม็ง) อ้วงเซ็งจี้ได้รับการเลี้ยงดูจาก โจ๊วต้งซิ้ว จูอานก๊ก โง้ยเฮา และล้อตั้วกังลูกน้องเก่าของบิดาตั้งแต่ยังเด็ก ต่อมาได้มีโอกาสเรียนวิชาบู๊จาก ม้อนั้งเช็ง ฉายา "โป๊ยชิ่วเซียนอ้วง(เซียนชะนีแปดมือ)" เจ้าสำนักฮั้วซัว(หัวซาน) ทั้งยังได้รับคำชี้แนะจากบึกฮึงเต้าหยิน เจ้าสำนักกระบี่เหล็ก ทำให้มีฝีมือรุดหน้ากว่าคนรุ่นเดียวกันมากนัก ต่อมา "อ้วงเซ็งจี้" ยังมีโอกาสได้ฝึกฝนวิชาจากกิมจั๊วปี๊กกี๊บ (ตำรางูทอง) ของ "กิมจั๊วลั้งกุน(เทพบุตรงูทอง)แหเซาะหงี" บิดาของ อุนแชแช ที่เหลือทิ้งไว้อีกด้วย ช่วงบั้นปลายชีวิตได้ไปตั้งรกรากที่เกาะบอร์เนียว
หากจะกล่าวว่า "อ้วงเซ็งจี้" เป็นยอดฝีมืออันดับหนึ่งช่วงปลายสมัยในประวัติศาสตร์จักรวาลกิมย้งก็ไม่ผิดมากนัก เพราะยอดฝีมือในเรื่องอุ้ยเสี่ยวป้ออย่าง กุยซินซิ่ว ยังเคยสู้แพ้อ้วงเซ็งจี้มาแล้วถึงสองครั้งสองครา แม้แต่อันดับหนึ่งแห่งฝ่ายอธรรมอย่าง ฮ้อทิซิ่ว ก็ยังพ่ายแพ้ต่ออ้วงเซ็งจี้ด้วยเช่นกัน (ภายหลังเป็นศิษย์อ้วงเซ็งจี้จึงเปลี่ยนมาใช้ชื่อ ฮ้อเท็กซิ่ว) ดังนั้นผู้รู้ในเชิงนิยายกำลังภายในหลายท่าน จึงคิดเห็นตรงกันว่าสมควรจัดให้ "อ้วงเซ็งจี้" เป็นสุดยอดฝีมือยุคหลังในจักรวาลของกิมย้ง
อาแล็กซ็องดร์ อัศวินแห่งโชมง
อาแล็กซ็องดร์ อัศวินแห่งโชมง (; ค.ศ. 1640 – 28 มกราคม ค.ศ. 1710 ปารีส) รู้จักในไทยด้วยตำแหน่ง เชอวาลีเยเดอโชมง ("อัศวินแห่งโชมง") เป็นข้าราชการชาวฝรั่งเศสในสมัยพระเจ้าหลุยส์ที่ 14 แห่งฝรั่งเศส
เขาได้รับแต่งตั้งให้เป็นราชทูต ตำแหน่ง "อัศวินแห่งโชมง" ไปยังกรุงศรีอยุธยาในรัชสมัยสมเด็จพระนารายณ์
คณะทูตดังกล่าว นอกจากอาแล็กซ็องดร์แล้ว ยังมีบาทหลวงฟร็องซัว-ตีมอเลอง เดอ ชัวซี (François-Timoléon de Choisy), บาทหลวงกี ตาชาร์ (Guy Tachard) จากคณะเยสุอิต, และบาทหลวงเบนีญ วาเช (Bénigne Vachet) จากคณะมิสซังต่างประเทศแห่งกรุงปารีส เดินทางไปกรุงศรีอยุธยาพร้อมด้วยคณะทูตที่สมเด็จพระนารายณ์ทรงส่งไปกรุงปารีสก่อนหน้านี้ใน พ.ศ. 2226 ซึ่งมีเจ้าพระยาโกษาธิบดี (ปาน) เป็นหัวหน้า
อาแล็กซ็องดร์ได้พยายามชักชวนให้สมเด็จพระนารายณ์เข้ารีตเป็นคริสต์ศาสนิกชนนิกายโรมันคาทอลิก เพื่อให้การเจรจาทำสัญญาทางการค้าสำคัญหลายฉบับเป็นไปอย่างราบรื่นขึ้น แต่การนี้ไม่ประสบความสำเร็จ
อาแล็กซ็องดร์ได้บันทึกความเป็นอยู่ของบ้านเมืองสยามในครั้งนั้น ซึ่งเป็นประโยชน์อย่างยิ่งแก่การศึกษาหลายด้านในปัจจุบัน
แชร์ (นักร้อง)
แชร์ ( ;IPA: /ʃɛɹ/) หรือชื่อเกิด เฌอริลีน ซาร์กิเซียน (; เกิด 20 พฤษภาคม ค.ศ. 1946) เป็นนักร้อง นักแต่งเพลงแนวป็อป เป็นนักแสดง ผู้กำกับภาพยนตร์ โปรดิวเซอร์เพลงชาวอเมริกัน เธอเคยได้รับ 1 รางวัลออสการ์, 1 รางวัลแกรมมี่, 1 รางวัลเอมมี,3 รางวัลลูกโลกทองคำ และได้รับการจารึกบนฮอลลีวูดวอล์กออฟเฟม
แชร์เป็นที่รู้จักในฐานะนักร้อง ในปี 1965 ในวงดูโอแนวป็อปร็อก ที่ชื่อซันนีแอนด์แชร์ ต่อมาเธอออกมาทำงานผลงานเดี่ยว และเป็นดาราทางโทรทัศน์ในทศวรรษ 1970 และนักแสดงภาพยนตร์ในทศวรรษ 1980 โดยมีผลงานภาพยนตร์อย่าง "The Witches of Eastwick", "Silkwood", "Mask" และ "Moonstruck" จากเรื่องหลังที่ทำให้เธอได้รับรางวัลออสการ์สาขานักแสดงนำหญิง
ผลงานเพลงดังของเธอคือ เพลงเต้นรำซิงเกิลที่ชื่อ "Believe" ที่มียอดขายกว่า 10 ล้านชุดทั่วโลก เธอเป็นศิลปินหญิงเพียงคนเดียวที่มีเพลงท็อป 10 ในทุกทศวรรษตั้งแต่ ทศวรรษ 1960 และเป็นศิลปินหญิงที่อายุเยอะที่สุดที่มีเพลงติดอันดับ 1 กับอาชีพการงานของเธอกว่า 40 ปี แฌร์เป็นไอค่อนของวัฒนธรรมสมัยนิยม เป็นคนที่โด่งดังและเป็นศิลปินที่มียอดขายมากที่สุดคนหนึ่งในประวัติศาสตร์ดนตรี ล่าสุดเธอแสดงที่ เซซาร์สพาเลซ ในลาสเวกัส กับโชว์ของเธอที่ชื่อ "Cher at the Colosseum" แฌร์ยังมีเสียงร้องแบบ contralto
เต็งเตียน
เต็งเตียน (; "Ding Dian") เป็นตัวละครตัวหนึ่งในเรื่อง กระบี่ใจพิสุทธิ์ ผลงานการประพันธ์ของกิมย้ง
"เต็งเตียน" เป็นคนมณฑลเก็งจิ๋ว (มณฑลจิงโจว) หลังจากที่พบกับการรุมสังหารบ๊วยเนี่ยมเซ็งผู้เป็นอาจารย์โดยศิษย์ทรยศทั้งสามคน ที่ต้องการเคล็ดวิชากระบี่ใจพิสุทธิ์ (ซู้ซิมเกี้ยมฮวบ) อันซ่อนลายแทงขุมสมบัติในสมัยราชวงศ์เหนือ-ใต้ของจีน ภายหลังเมื่อได้ช่วยเหลือบ๊วยเนี่ยมเซ็งจึงได้รับการถ่ายทอดวิชาซิ้นเจี่ยวเก็ง (คัมภีร์เทพพลัง) พร้อมทั้งเคล็ดวิชากระบี่ใจพิสุทธิ์อันเป็นลายแทงขุมทรัพย์ หลังจากที่เต็งเตียนได้ทำป้ายหลุมศพแก่บ๊วยเนี่ยมเซ็ง ก็พวกที่ตามหาทรัพย์สมบัติในคัมภีร์เสาะหาจนพบ จึงหลบหนีออกไปอยู่นอกด่าน
ครั้งหนึ่งไปเที่ยวงานดอกเบศจมาศในตลาดเมืองฮันเค้าและได้มีโอกาสรู้จักกับเล้งซึงฮั้ว ทั้งสองตกหลุมรักซึ่งกันและกัน บิดาของนางก็เห็นชอบด้วย แต่แล้วเต็งเตียนก็ทราบว่าจิตเจตนาที่แท้จริงของนายอำเภอเก็งจิ๋ว "เล่งถ่อซือ" บิดาของนางในภายหลังว่า การที่ให้เต็งเตียนคบหากับเล้งซึงฮั้วก็เพื่อจะหลอกเอาเคล็ดวิชากระบี่ใจพิสุทธิ์นั่นเอง เมื่อแผนวางยาพิษดอกบัวฮุดจ๋อกิมเน้ยแก่เต็งเตียนสำเร็จ เขาก็ถูกจองจำในคุกของเมืองเก็งจิ๋วตลอดมา จนมาพบเจอกับเต็กฮุ้นพร้อมทั้งได้ถ่ายทอดวิชาซิมเจี่ยวเก็งให้
จากคำบรรยายของกิมย้งทำให้ทราบว่าเต็งเตียนนั้นเป็นยอดฝีมืออันดับหนึ่งในเรื่องนี้โดยเฉพาะ แต่เนื่องจากถูกพิษดอกบัวฮุดจ๋อกิมเน้ยที่อาบบนโลงศพของเล้งซึงฮั้วคนรักผสมกับถูกไล่ล่าจากหลายฝ่ายจนทำให้ถึงแก่ความตายไปในที่สุด
นันท์ฐนิชา ศิริปรีดาวัชร์
นันท์ฐนิชา ศิริปรีดาวัชร์"การ์ตูน"' เกิดเมื่อวันที่ 26 เมษายน พ.ศ. 2530 เป็นนักแสดง นางแบบ ชาวไทย-เยอรมัน มีพี่น้อง 2 คน เป็นลูกคนโต การ์ตูนเข้าวงการโดยการเข้าร่วมการประกวด"มิสทีนไทยแลนด์ 2003" โดยคว้ารางวัลมิสแฮร์แคร์(ตำแหน่งพิเศษ สาวผมสวย) จากการประกวดมิสทีนไทยแลนด์ปี 2003
เริ่มเข้าวงการบันเทิงโดยเล่นละครเรื่องแรกคือ รักได้ไหมถ้าหัวใจไม่เพี้ยน ต่อมาก็รับบทเด็กสาวน่าสงสาร จากเรื่องเกิดแต่ตม จากนั้นการ์ตูนเริ่มเล่นสายรัก สาละวิน และในที่สุดการ์ตูนก็แจ้งเกิด ในบทของ"เพียงเพ็ญ" จากเรื่องขิงก็รา ข่าก็แรง ทำให้ทุกคนรู้จักและโด่งดังมีชื่อเสียงมากในขณะนั้น
นอกจากงานละครแล้ว การ์ตูนก็เคยออกอัลบั้มเพลงร่วมกับเพื่อนและรุ่นพี่มิสทีนไทยแลนด์ชื่ออัลบั้มว่า"Missteen Thailand Gang" และก็เคยแสดงมิวสิควิดีโออีกหลายเพลง และมีงานถ่ายแบบ งานโฆษณา อีกหลายชิ้น ปัจจุบันเป็นเจ้าของธุรกิจความงาม แบรนด์ ชาเม่ (CHAME')
โรมัน ปัฟลูย์เชนโค
โรมัน อะนาโตเลียวิช ปัฟลูย์เชนโค () เป็นนักฟุตบอลชาวรัสเซีย เกิดเมื่อวันที่ 15 ธันวาคม ปี ค.ศ. 1981 ที่เมืองมอสตอฟสกอย เริ่มเล่นฟุตบอลอาชีพกับสโมสรโรตอร์วอลโกกราด 3 ปีตั้งแต่ปี 2000 และทำผลงานได้ดีจนกระทั่งทีมสปาร์ตัคมอสโกดึงตัวได้ไปอยู่กับทีมสปาร์ตัคมอสโก แล้วก็สามารถทำผลงานได้ดีโดยลงเล่นให้กับทีม 147 นัดและยิงประตูรวม 77 ประตู
ปัฟลูย์เชนโคติดทีมชาติรัสเซียในปี 2005 แต่ยังไม่สามารถลงเล่นเป็นตัวจริงได้เลยจนถึงช่วงฟุตบอลยูโร 2008 ในนัดแรกที่แพ้สเปนไป 4-1 เขาก็เป็นคนยิงให้กับรัสเซีย และในเกมที่ชนะสวีเดนไป 2-0 นั้นเขาก็ยิงประตูให้ทีมขึ้นนำก่อน 1-0 ก่อนที่อันเดรย์ อาร์ชาวิน จะมายิงประตูปิดท้ายให้ทีมผ่านเข้าสู่รอบ 8 ทีมสุดท้ายได้สำเร็จ ส่วนในรอบ 8 ทีมสุดท้ายนั้นในเกมที่รัสเซียชนะเนเธอร์แลนด์ 3-1 นั้นเขาก็เป็นคนที่ยิงให้กับทีมเป็นคนแรกให้รัสเซียนำ 1-0 ช่วยให้รัสเซียเข้ารอบรองชนะเลิศไปเจอกับทีมสเปน โดยทีมรัสเซียแพ้สเปนไป 3-0
ถึงแม้ว่าทีมรัสเซียจะตกรอบรองชิงชนะเลิศ แต่ครั้งนั้นทีมในสโมสรยักษ์ใหญ่ในยุโรปต่างก็ต้องการตัวปัฟลูย์เชนโคไปร่วมทีม ในที่สุดเขาก็ได้เข้าร่วมสโมสรฟุตบอลทอตนัมฮอตสเปอร์ การมาร่วมทีมของอังกฤษนั้นมีอุปสรรคมาก เนื่องจากปัฟลูย์เชนโคยังไม่สามารถปรับการเล่นฟุตบอลแบบอย่างอังกฤษได้ และที่สำคัญเขาพูดภาษาอังกฤษไม่คล่อง เวลาจะพูดก็จะพูดภาษาอังกฤษปนภาษารัสเซีย แต่พอเล่นไปนาน ๆ เขาก็สามารถปรับตัวได้และก็สามารถเล่นได้ดีขึ้น และสามารถยิงประตูทีมเพิ่มให้กับต้นสังกัดใหม่เรื่อย ๆ โดยแฟนบอลสเปอร์ยกให้เขาเป็นดีมีตาร์ เบร์บาตอฟ คนใหม่ของทีม
ออกไซด์แอนด์นูทริโน
ออกไซด์แอนด์นูทริโน () เป็นดีเจและเอ็มซี แนวยูเคการาจ และทู-สเตปการาจ จากลอนดอน ประกอบด้วยสมาชิกคือ อเล็กซ์ ริเวอร์ส (เกิด 1982) และ มาร์ก โอไซทูทู (เกิด 1982)
ซิงเกิ้ลแรกของพวกเขาคือ เพลง "Bound 4 Da Reload (Casualty)" สามารถขึ้นอันดับ 1 บนชาร์ท ยูเคซิงเกิลชาร์ต เมื่อเดือนพฤษภาคม ค.ศ. 2000 เพลงนี้ได้ใช้ท่อนเพลงตัวอย่าง (แซมเพิล) จากธีมเพลงของดราม่าทางช่องบีบีซีวันที่ชื่อ "Casualty" และยังมีท่อนบทพูดจากภาพยนตร์ในปี 1998 เรื่อง "Lock, Stock and Two Smoking Barrels" ผลงานเพลงของพวกเขาปรากฏในภาพยนตร์เรื่อง "Ali G Indahouse" ในเพลง "Shoot to Kill" ซึ่งมีประกอบในภาพยนตร์ และเพลงยังบรรจุในซีดีเพลงประกอบภาพยนตร์อีกด้วย
ออกไซด์แอนด์นูทริโน ยังเป็นสมาชิกของกลุ่มศิลปินแนวยูเคการาจที่ชื่อ โซโซลิดครูว์ ออกไซด์ได้ช่วยดูแลเพลงให้กับอัลบั้มแรกของ ลิซา มาฟเฟีย ชุด "First Lady" และในเพลง "Industry Lady" ในอัลบั้มมิกซ์เทปของ เฟซ ที่ชื่อ "Sign 2 the Block"
ในปี 2007 ทั้งคู่กลับสู่ด้านดนตรีอีกครั้ง โดยการออกซิงเกิ้ลใหม่ที่ชื่อ "What R U" ออกเมื่อ 14 พฤษภาคม และออกผลงานอัลบั้มที่ 4 ที่ชื่อ "2nd Chance" เมื่อ 11 มิถุนายน
จากอัลบั้ม "Execute":
จากอัลบั้ม "2 Stepz Ahead":
จากอัลบั้ม "2nd Chance":
พรรคพลังใหม่
พรรคพลังใหม่ เป็นพรรคการเมืองในประเทศไทย ก่อตั้งและดำเนินกิจกรรมการเมืองหลังเหตุการณ์ 14 ตุลาคม พ.ศ. 2516 โดยจดทะเบียนเป็นพรรคการเมืองเลขที่ 17/2517 เมื่อวันที่ 21 พฤศจิกายน พ.ศ. 2517 มีนายแพทย์กระแส ชนะวงศ์ ดำรงตำแหน่งหัวหน้าพรรค
ซึ่งพรรคพลังใหม่ เป็นพรรคการเมืองขนาดเล็ก แต่ได้รับการจับตามองอย่างกว้างขวาง เนื่องจากเป็นพรรคที่ถูกมองว่าเป็นแหล่งรวมนักการเมืองน้ำดี หรือนักการเมืองรุ่นใหม่ และเป็นพรรคที่เอนไปทางฝ่ายซ้าย หรือสังคมนิยม ทางพรรคได้ส่งผู้สมัครสมาชิกสภาผู้แทนราษฎร ในการเลือกตั้งเมื่อวันที่ 26 มกราคม พ.ศ. 2518 ภายใต้รัฐธรรมนูญ ฉบับ ปี พ.ศ. 2517 ซึ่งบังคับให้ผู้สมัครสมาชิกสภาผู้แทนราษฎรต้องสังกัดพรรคการเมือง มีสมาชิกพรรคพลังใหม่ได้รับเลือกตั้งเป็น สมาชิกสภาผู้แทนราษฎร จำนวน 12 คน อาทิ นายเลิศ ชินวัตร บิดาของ ดร. ทักษิณ ชินวัตร อดีตนายกรัฐมนตรี, นายปรีดา พัฒนถาบุตร และนายชัชวาลย์ ชมภูแดง
ในการเลือกตั้งครั้งนั้นมีพรรคการเมืองส่งผู้สมัครถึง 42 พรรค แต่ได้รับเลือกตั้งเพียง 22 พรรค ซึ่งได้สมาชิกสภาผู้แทนราษฎรกระจายกันออกไป หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ ที่ได้ ส.ส. มาทั้งหมด 72 คน เป็นพรรคที่มีคะแนนเสียงเป็นอันดับหนึ่ง สามารถรวบรวมพรรคต่าง ๆ ร่วมกันจัดตั้งรัฐบาลได้ และได้เป็นนายกรัฐมนตรี
ต่อมาในการเลือกตั้งผู้ว่าราชการกรุงเทพมหานครในปีเดียวกัน ซึ่งเป็นการเลือกตั้งผู้ว่าราชการกรุงเทพมหานครเป็นครั้งแรกด้วย พรรคพลังใหม่ก็ได้ส่งผู้สมัครลงสมัคร คือ ดร.อาทิตย์ อุไรรัตน์ แต่ไม่ได้รับการเลือกตั้ง เพราะพ่ายแพ้ต่อ นายธรรมนูญ เทียนเงิน ผู้สมัครจากพรรคประชาธิปัตย์ไปราว 7,000 คะแนนเท่านั้น กระทั่งเกิดการรัฐประหารเมื่อวันพุธที่ 6 ตุลาคม พ.ศ. 2519 โดย คณะปฏิรูปการปกครองแผ่นดิน ทำให้พรรคพลังใหม่ในยุคแรกต้องยุติบทบาทลง
ใน พ.ศ. 2525 ได้มีการจดทะเบียนพรรคพลังใหม่ขึ้นมาอีกครั้งโดยใช้ตราสัญลักษณ์เมื่อคราวจดทะเบียนปี พ.ศ. 2517 เป็นตราประจำพรรคมี ร้อยตรี สมหวัง ศรีชัย เป็นหัวหน้าพรรคคนแรกและนาย สุเทพ วงศ์กำแหง เป็นเลขาธิการพรรคคนแรก
ต่อมาในวันที่ 26 มีนาคม พ.ศ. 2531 พรรคพลังใหม่ได้ทำการประชุมใหญ่สามัญของพรรคและได้เปลี่ยนแปลงคณะกรรมการบริหารพรรคชุดใหม่โดยมีนาย ชัชวาลย์ ชมภูแดง เป็นหัวหน้าพรรคคนใหม่พร้อมกับเปลี่ยนแปลงชื่อพรรคเป็น พรรคพลังสังคมประชาธิปไตย
ไทยแลนด์ฟุตซอลลีก ฤดูกาล 2552
ไทยแลนด์ฟุตซอลลีก ฤดูกาล 2552 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ จัดขึ้นเป็นครั้งที่ 3 ในปี พ.ศ. 2552 ฤดูกาลนี้มี 2 สโมสรเลื่อนชั้นมาจาก ฟุตซอลลีก ดิวิชั่น 1 ได้แก่ บางกอกกล๊าส และ ไอแอมสปอร์ต โดยใช้สนามแข่งขันตามศูนย์การค้า เช่น แฟชันไอส์แลนด์ เดอะมอลล์งามวงศ์วาน เป็นต้น
29 ประตู
27 ประตู
ราชอาณาจักรซัสเซกซ์
ราชอาณาจักรซัสเซกซ์ (; ) คำว่า "ซัสเซกซ์" มาจากคำภาษาอังกฤษเก่าว่า ที่แปลว่าแซกซันใต้ ซัสเซกซ์เป็นหนึ่งในอาณาจักรแองโกล-แซกซันเจ็ดอาณาจักรที่มีอาณาบริเวณคล้ายกับอาณาจักรเคลต์เดิมชื่ออาณาจักรเรกีนี (Regini) แต่ต่อมาเทศมณฑลซัสเซกซ์ แต่ส่วนใหญ่ของเขตการปกครองโบราณครอบคลุมบริเวณป่าที่เรียกว่าป่าอันเดรด (Forest of Andred) ราชอาณาจักรซัสเซกซ์ปกครองโดยระบบราชาธิปไตย
ซัสเซกซ์ (แก้ความกำกวม)
ซัสเซกซ์ อาจจะหมายถึง
ซัสเซกซ์ใช้เป็นชื่อสถานที่และถนนอีกหลายแห่งโดยเฉพาะในสหรัฐอเมริกา แคนาดา และออสเตรเลีย
สโมสรฟุตซอลชลบุรีบลูเวฟ
สโมสรฟุตซอลจังหวัดชลบุรี หรือ พีทีที บลูเวฟ ชลบุรี เป็นสโมสรฟุตซอลในประเทศไทย โดยเป็นทีมจากจังหวัดชลบุรี ได้เข้ามาร่วมเล่นในไทยแลนด์ฟุตซอลลีก ครั้งแรกในปี พ.ศ. 2549 สามารถคว้าแชมป์ได้ถึง 9 สมัย และชนะเลิศการแข่งขันฟุตซอลชิงแชมป์สโมสรเอเชีย ในปี พ.ศ. 2556 และ พ.ศ. 2560
สโมสรฟุตซอลชลบุรีบลูเวฟ ก่อตั้งขึ้นในปี พ.ศ. 2539 และเข้าร่วมการแข่งขันไทยแลนด์ฟุตซอลลีกฤดูกาลแรกในปี พ.ศ. 2549 สามารถคว้ารางวัลชนะเลิศได้ 2 สมัย ในปี พ.ศ. 2549 และ พ.ศ. 2552 ก่อนที่จะยุติการทำทีมชั่วคราวโดยมีการโอนนักเตะและสิทธิการทำทีมทั้งหมดไปให้กับสโมสรฟุตซอล ธอส.อาร์แบค แทน และสามารถคว้าแชมป์ไปได้อีก 3 สมัย คือในปี พ.ศ. 2553, พ.ศ. 2554 และ พ.ศ. 2555
ต่อมาได้มีการกลับมาคุมทีมอีกครั้งภายใต้การควบคุมของสมาคมกีฬาจังหวัดชลบุรี และสโมสรฟุตบอลชลบุรี ภายใต้ชื่อว่า สโมสรฟุตซอลชลบุรี ธอส. อาร์แบค ก่อนที่สุดท้ายจะเปลี่ยนกลับมาใช้ชื่อเก่า คือ ชลบุรี บลูเวฟ
ในปี พ.ศ. 2556 ชลบุรีบลูเวฟกลายเป็นสโมสรแรกในประเทศไทยที่สามารถคว้าแชมป์รายการฟุตซอลชิงแชมป์สโมสรเอเชียได้สำเร็จ หลังดวลจุดโทษชนะ กิติ ปาซาน แชมป์เก่าเมื่อปี พ.ศ. 2555 จากอิหร่านไปได้ 5-2 หลังเสมอในเวลาปกติ 1-1
ในปี พ.ศ. 2559 คณะกรรมการสโมสรมีมติแต่งตั้ง ธัชพัทธ์ เบ็ญจศิริวรรณ ขึ้นเป็นประธานสโมสรแทน อดิศักดิ์ เบญจศิริวรรณ ที่ได้ลาออกไปรับตำแหน่งประธานพัฒนาฟุตซอลแห่งชาติ สมาคมกีฬาฟุตบอลแห่งประเทศไทย ในพระบรมราชูปถัมภ์
ในปี พ.ศ. 2560 บริษัท ป.ต.ท. จำกัด (มหาชน) ได้เข้าร่วมเป็นผู้สนับสนุนหลักของสโมสรพร้อมกับเปลี่ยนชื่อสโมสรเป็น สโมสรฟุตซอลพีทีที บลูเวฟ ชลบุรี และสามารถคว้าแชมป์ฟุตซอลชิงแชมป์สโมสรเอเชียสมัยที่สองของสโมสรภายหลังเอาชนะ กิติ ปาร์ซาน จากประเทศอิหร่าน 3-2
ชุด ไทยแลนด์ฟุตซอลลีก 2558
สโมสรแบงค็อก บีทีเอส เอฟซี
สโมสรฟุตซอลกรุงเทพมหานครหรือ แบงค็อก บีทีเอส เอฟซี
เป็นสโมสรฟุตซอลในประเทศไทย โดยเป็นทีมจากกรุงเทพฯ ได้เข้ามาร่วมเล่นในไทยแลนด์ฟุตซอลลีก ครั้งแรกในปี พ.ศ. 2549
ปี 2010
USM Thailand Futsal League 2010: อันดับ 6 แข่ง 22 ชนะ 8 เสมอ 6 แพ้ 8 +81 -75 ได้ 30 คะแนน
UMAY+ Futsal FA Cup 2010: รอบ 32 ทีม ชนะ โรงเรียนพลูตาหลวง 9-4, รอบ 16 ทีม แพ้ กุ้งสายฟ้า สุราษฏร์ธานี 2-4
ปี 2011
UMAY+ Futsal FA Cup 2011 - รอบ 32 ทีม ชนะ ลำปางฟุตซอล 4-2, รอบ 16 ทีม ชนะ ชลบุรี ทีพีเค 10-4, รอบ 8 ทีม แพ้ ธอส. 1-7
USM Thailand Futsal League 2011: อันดับ 9 แข่ง 30 ชนะ 11 เสมอ 3 แพ้ 16 +112 -104 ได้ 36 คะแนน
ชุด ไทยแลนด์ฟุตซอลลีก 2554
รุย กอชตา
รุย กอชตา มีชื่อเต็มว่า รุย มานูเอล เซซาร์ กอชตา () เป็นนักฟุตบอลชาวโปรตุเกส เกิดที่กรุงลิสบอน เมื่อวันที่ 29 มีนาคม ค.ศ. 1972 เริ่มเล่นฟุตบอลครั้งแรกกับทีมBenficaกับทีมเยาวชนในปี 1977-1990 ก่อนจะขึ้นมาเล่นให้ทีมชุดใหญ่ในปี 1990-1994 ลงเล่นไป 78 เกม 13 ประตู พาทีมคว้าแชมป์ Primeira Liga 1 ครั้ง Taça de Portugal 1 ครั้ง และรองแชมป์ Supertaça Cândido de Oliveira 2 ครั้ง เคยถูกปล่อยยืมตัวในปี 1990-1991 กับสโมสร Fafe ก่อนที่จะย้ายมาเล่นที่อิตาลีกับทีมม่วงมหากาฬฟีออเรนตีนาในถิ่นอาร์เตมีโอฟรังกี ด้วยค่าตัว 6 ล้าน ยูโร โดยสวมเสื้อหมายเลข 10 ของทีม และพาทีมคว้าแชมป์ Coppa Italia 2 ครั้ง Supercoppa Italiana 1 ครั้ง ลงเล่นไป 215 เกม 38 ประตู
ในปี 2000-01 รุย กอชตา ได้ย้ายไปที่ เอซี มิลาน ด้วยค่าตัวตัวสูงถึง 43.8 ล้านยูโร และสามารถพาทีมคว้าแชมป์มาได้มากมายทั้ง Serie A 1 ครั้ง Coppa Italia 1 ครั้ง Supercoppa Italiana 1 ครั้ง UEFA Champions League1 ครั้ง UEFA Super Cup 1 ครั้ง และรองแชมป์ Intercontinental Cup 1 ครั้งในปี 2003 ลงเล่นไป 124 เกม 4 ประตู
ในปี 2006 รุย กอชตา ได้ย้ายกลับไปเล่นที่ Benfica ลงเล่นไป 43 เกม 5 ประตู ก่อนจะประกาศเลิกเล่นในปี 2008
รุย กอชตาติดทีมชาติโปรตุเกสตั้งแต่ชุดเยาวชนยู18,20,21 ในปี 1990-1994 ก่อนจะขึ้นมาเล่นให้ทีมชาติชุดใหญในปี 1993-2004 ลงเล่นไป 94 เกม 26 ประตู กอชตา ถือได้ว่าเขาเป็นหนึ่งในกองกลางที่ยิ่งใหญ่มากที่สุดคนหนึ่งของยุโรปในยุคของเขาในตำแหน่งหมายเลข 10
รุย กอชตาเป็นนักฟุตบอลที่มีความโดดเด่นในด้านทักษะของการจ่ายบอล การส่งบอล การอ่านเกมอันเฉียบขาดและลูกยิงอันคมกริบในช่วงที่อยู่กับฟีออเรนตีนา รุย กอชตาไม่เคยได้ "สกูเดตโต" กับม่วงมหากาฬเลย ได้แค่แชมป์แชมป์โคปาอิตาเลียเพียง 2 ครั้งเท่านั้น แต่หลังจากนั้นช่วงชีวิตการค้าแข้ง รุย กอชตาก็ได้ย้ายไปเล่นให้กับทีมในลีกเดียวกันคือทีมรอสโซเนรี เอซีมิลาน และได้แชมป์สกูเดตโตกับเอซีมิลานนั่นเอง
รุย กอชตา ในวัย 45 ปี นั่งแท่นเป็นผู้อำนวยการกีฬาของ เบนฟิก้า อย่างไรก็ตามในช่วงต้นปีทีผ่านมามีข่าวคราวว่า ฟิออเรนติน่า กำลังอยากได้ตัวเขามานั่งแท่นผู้อำนวยการกีฬาของทีม
!colspan="7"|Rui Costa – goals for Portugal
! # !! Date !! Venue !! Opponent !! Score !! Result !! Competition